open-index/open-wikipedia-markdown huggingface dataset:
วัดพระแก้ว (จังหวัดกำแพงเพชร)

**วัดพระแก้ว** ตั้งอยู่กลางเมืองกำแพงเพชร ภายในอุทยานประวัติศาสตร์กำแพงเพชร เป็นวัดที่สำคัญอยู่ติดกับบริเวณวังเช่นเดียวกับวัดพระศรีสรรเพชญ์ ที่จังหวัดพระนครศรีอยุธยา หรือวัดมหาธาตุกลางเมืองสุโขทัย กำแพงวัดเป็นศิลาแลงกลมทั้งท่อนสูงประมาณเมตรเศษแผนผังของวัดเป็นรูปสี่เหลี่ยมผืนผ้าขนานไปกับกำแพงเพชร กำแพงวัดขาดเป็นตอน ๆ สิ่งก่อสร้างภายในใช้ศิลาแลงเป็นส่วนใหญ่ ตรงกลางของวัดมีพระเจดีย์กลมแบบลังกาองค์ใหญ่เป็นประธาน ฐานสี่เหลี่ยม ที่ฐานทำเป็นซุ้มคูหาโดยรอบมีสิงห์ยืนอยู่ในคูหาแต่ชำรุดหมด วัดพระแก้วนี้หลังจากขุดแต่งแล้วปรากฏว่า พบฐานเจดีย์แบบต่างๆ กัน รวม 35 ฐาน วิหารใหญ่และเล็ก 8 วิหาร ฐานโบสถ์ 3 แห่ง ซึ่งแสดงว่าเป็นวัดใหญ่ และสำคัญมากมาก่อน ปัจจุบันงานนบพระเล่นเพลง และงานวันสารทไทยกล้วยไข่เมืองกำแพงเพชร ก็จัดให้มีขึ้นในบริเวณวัดพระแก้วแห่งนี้

## พิกัดแผนที่

หมวดหมู่:โบราณสถานในจังหวัดกำแพงเพชร
หมวดหมู่:อุทยานประวัติศาสตร์กำแพงเพชร
พระแก้ว (จังหวัดกำแพงเพชร)
วัดพระสี่อิริยาบถ

thumb|วัดพระสี่อิริยาบส|300px

**วัดพระสี่อิริยาบถ** เป็นวัดตั้งอยู่ภายในอุทยานประวัติศาสตร์กำแพงเพชร อยู่ถัดจากวัดพระนอนไปทางทิศเหนือในแนวกำแพงวัด ติดต่อกันถึงวัดพระสี่อิริยาบถ หรือที่เรียกกันเป็นสามัญว่าวัดพระยืน วัดนี้มีบ่อน้ำและที่อาบน้ำอยู่หน้าวัดเช่นเดียวกับวัดพระนอน กำแพงวัด เป็นศิลาแลงปักตั้งล้อม 4 ด้าน มีทางเข้าปูด้วยศิลาแลง มีศาลาโถงปลูกคร่อมทางเดินเป็นศาลากว้าง 6 เมตร ยาว 11 เมตร เป็นเสา 4 แถว 5 ห้อง ต่อจากศาลาหน้าวัดมีประตูเข้าไปในบริเวณวัดแล้วถึงฐานศิลาแลงใหญ่ ยกฐานสูงประมาณ 2 เมตร มีเสาลูกกรงเป็นศิลาแลงเหลี่ยมและมีทับหลังลูกกรงเตี้ย ๆ สูงประมาณ 60 เซนติเมตร อยู่โดยรอบ ฐานนี้มีบันไดขึ้นด้านหน้า 2 บันได ด้านข้าง 2 บันไดและด้านหลังอีก 2 บันได บนฐานวิหารกว้าง 17 เมตร ยาว 29 เมตร ย่อมุขเด็จทั้งหน้าและหลัง เสาวิหารที่อยู่บนฐานเป็นเสา 4 แถว 5 ห้อง 2 แถว หน้าและหลัง 2 ห้อง รวม 7 ห้อง ที่ฐานชุกชี มีรอยตั้งพระพุทธรูปนั่งด้านหลังวิหารมีบันไดลงติดต่อกับมณฑปพระอิริยาบถ โดยรอบมณฑปกำแพงแก้วเตี้ย ๆ เหลือแต่ฐาน มีประตูเข้าด้านข้าง 2 ข้าง และด้านหลังมณฑปกว้าง 29 เมตร เป็นมณฑปสี่หน้า ด้านหน้ามีพระพุทธรูปปางลีลา ด้านข้างเหนือมีพระพุทธรูปนั่ง พระพุทธรูปปูนปั้นทั้ง 3 ด้าน ที่กล่าวมาแล้วชำรุดเหลือซากพอเป็นรอยให้ดูรู้ว่าเป็นพระพุทธรูปเท่านั้น แต่ก็เป็นหลักฐานที่แสดงให้รู้ว่า เป็นพระพุทธศิลปแบบสุโขทัยสกุลช่างกำแพงเพชร ซึ่งหาดูได้ยาก

## พิกัดแผนที่

หมวดหมู่:โบราณสถานในจังหวัดกำแพงเพชร

หมวดหมู่:อุทยานประวัติศาสตร์กำแพงเพชร
หมวดหมู่:โบราณสถานในจังหวัดกำแพงเพชร
พระสี่อิริยาบถ
พีระมิดพระนางเรือล่ม

**พีระมิดพระนางเรือล่ม** หรือ **สุนันทานุสาวรีย์** เป็นสถูปของพระนางเรือล่ม  อยู่ในบริเวณอุทยานแห่งชาติน้ำตกพลิ้ว จังหวัดจันทบุรี สร้างขึ้นในสมัยรัชกาลที่ 5 (พ.ศ. 2424) เพื่อเป็นที่ระลึกแก่สมเด็จพระนางเจ้าสุนันทากุมารีรัตน์ พระบรมราชเทวี ภายในสภูปพระนางเรือล่มบรรจุพระอังคารของพระนางเจ้าฯ ด้วย เนื่องจากพระองค์ท่านเคยเสด็จประพาส น้ำตกพลิ้ว เมื่อ พ.ศ. 2417 และทรงโสมนัส ชื่นชม ความงามธรรมชาติของน้ำตกพลิ้วยิ่งนัก 

การที่โปรดให้สร้างอนุสาวรีย์รูปปิรามิด ก็ด้วยทรงพระราชดำริว่า ''"ทำเป็นรูปอื่นอาจไม่คงทนถาวร เพราะตั้งอยู่กลางป่าเขาลำเนาไพร อันไม่มีผู้ดูแล ฉะนั้น เมื่อปิรามิดของอียิปต์ยืนยงคงทนได้ฉันใด ปิรามิดน้อยนี้ก็คงจะยืนยงคงทนอยู่เช่นกัน ณ ท่ามกลางป่าและเสียงไหลรินของธารพลิ้ว" ทรงพระราชทานนามว่า "สุนันทานุสาวรีย์" (ปรากฏในพระราชหัตถเลขาฉบับที่ 4 คราวเสด็จประพาสทะเลตะวันออก ปีมะเมีย พ.ศ. 2425)

หมวดหมู่:อนุสาวรีย์ในประเทศไทย
หมวดหมู่:โบราณสถานในจังหวัดจันทบุรี
โอเวอร์เอกซ์โพสด์ (อัลบั้ม)

"***โอเวอร์เอกซ์โพสด์***" () เป็นสตูดิโออัลบั้มชุดที่สี่ของวงดนตรีป็อปร็อกอเมริกัน มารูนไฟฟ์ วางขายวันที่ 26 มิถุนายน ค.ศ. 2012 โดยค่ายเพลงเอแอนด์เอ็มอ็อกโทนเรเคิดส์ บันทึกเสียงระหว่างปี ค.ศ. 2011-2012 และมีแรงขับมาจากอัลบั้มชุดที่สาม แฮนด์สออลโอเวอร์ที่ความสำเร็จปานกลางแต่ประสบความสำเร็จอย่างล้นหลามเมื่อออกซิงเกิล "มูฟส์ไลก์แจกเกอร์" ออกมา วงทำงานร่วมกับทีมโปรดิวเซอร์อีกกลุ่ม ประกอบด้วยแมกซ์ มาร์ติน ที่เป็นหัวหน้าโปรดิวเซอร์, ไรอัน เท็ดเดอร์, เชลล์แบ็ก, และเบนนี บลังโก สำหรับเจมส์ วาเลนไทน์ มือกีตาร์และเป็นนักแต่งเพลงคนเดิมมีเครดิตเพียง 4 เพลงเท่านั้น วงกล่าวว่าอัลบั้มนี้เป็นอัลบั้มที่เป็นแนวป็อปมากที่สุด ทุกเพลงมีกลิ่นอายของแนวเพลงป็อป ผสมผสานกับดนตรีป็อปร็อก ป็อปแดนซ์ ดิสโก้ และเรกเก้

ปกอัลบั้มได้ศิลปิน ยังแอนด์ซิก เป็นผู้ออกแบบ เป็นภาพชิ้นส่วนปะติด (collage) สีสันสวยงามที่ได้แรงบันดาลใจจากปาโบล ปีกัสโซและนักเขียนการ์ตูนสมัยใหม่ ตัวปกล้อเลียนอดัม เลวีน ขณะที่เป็นภาพสะท้อนว่าวงปรารถนาที่จะเก็บผู้ชมขนาดใหญ่อย่างที่เขาทำได้จากเพลง "มูฟส์ไลก์แจกเกอร์" ได้อย่างไร ซิงเกิลเปิดตัวคือเพลง "เพย์โฟน" ร้องร่วมกับวิซ คาลิฟา โปรดิวซ์โดยเชลล์แบ็กและเบนนี บลังโก ออกและแสดงในรายการเดอะวอยซ์ในวันที่ 16 เมษายน ค.ศ. 2012 เพลงประสบความสำเร็จ ขึ้นถึงอันดับที่สองบนชาร์ตบิลบอร์ดฮอต 100 และบนชาร์ต ARIA ขึ้นอันดับ 1 บนชาร์ตซิงเกิลแห่งสหราชอาณาจักร แคนาเดียนฮอต 100 และชาร์ตซิงเกิลอิตาลี ซิงเกิลที่สอง "วันมอร์ไนต์" ออกจำหน่ายวันที่ 19 มิถุนายน ค.ศ. 2012 ขึ้นอันดับหนึ่งบนบิลบอร์ดฮอต 100 เป็นเวลา 9 สัปดาห์ เป็นเพลงที่ครองอันดับ 1 ได้นานที่สุดของวง

อัลบั้มได้รับคำวิจารณ์แบบคละกัน นักวิจารณ์บางคนยกย่อง และขนานนามว่าเป็นความพยายามที่แข็งแกร่งที่สุด อย่างไรก็ตาม บางคนวิจารณ์ทิศทางที่วงเลือก และกล่าวว่าเป็นความล้มเหลวที่ไม่สามารถเป็นอัลบั้มในกระแสหลักได้ ทั้งยังกล่าวว่าอัลบั้มให้ความสำคัญที่เลวีนมากกว่าสมาชิกคนอื่น ๆ อัลบั้มเปิดตัวที่อันดับที่ 2 บนชาร์ตอัลบั้มแห่งสหราชอาณาจักร ขายได้ 38,000 หน่วย และบนชาร์ตบิลบอร์ด 200 ขายได้ 222,000 หน่วย จากข้อมูลของสมาพันธ์ผู้ผลิตสิ่งบันทึกเสียงระหว่างประเทศ (IFPI) อัลบั้ม*โอเวอร์เอกซ์โพสด์*เป็นอัลบั้มที่ขายดีที่สุดอันดับที่ 11 ของปี ค.ศ. 2012 ด้วยยอดขาย 2.2 ล้านหน่วย อัลบั้มจัดทัวร์คอนเสิร์ต โอเวอร์เอกซ์โพสด์ทัวร์ ตลอดปี ค.ศ. 2012-2014 เพื่อส่งเสริมอัลบั้ม

## รายชื่อเพลง

;Notes
* หมายถึงโปรดิวเซอร์เสริม
* หมายถึงโปรดิวเซอร์ร่วม
*"Wipe Your Eyes" contains a sample of the recording "Sabali", written by Damon Albarn, Mariam Doumbia and Marc Moreau, and performed by Amadou & Mariam.
*"Wasted Years" contains samples of "The Rill Thing", written and performed by "Little" Richard Penniman.

## อ้างอิง

หมวดหมู่:อัลบั้มเพลงในปี พ.ศ. 2555
หมวดหมู่:อัลบั้มเพลงของมารูนไฟฟ์
หมวดหมู่:อัลบั้มเพลงที่ผลิตโดยเชลล์แบ็ก
หมวดหมู่:อัลบั้มเพลงของค่ายยูนิเวอร์แซลมิวสิกกรุป
หมวดหมู่:อัลบั้มเพลงที่ผลิตโดยเบนนี บลังโก
หมวดหมู่:อัลบั้มเพลงที่ผลิตโดยไรอัน เท็ดเดอร์
ศูนย์ประชุมอเนกประสงค์กาญจนาภิเษก มหาวิทยาลัยขอนแก่น

**ศูนย์ประชุมอเนกประสงค์กาญจนาภิเษก ** () เป็นศูนย์การประชุมตั้งอยู่ในบริเวณมหาวิทยาลัยขอนแก่นติดกับบึงสีฐาน และเป็นศูนย์การประชุมที่ใหญ่เป็นอันดับ 2 ของประเทศรองจากศูนย์การประชุมแห่งชาติสิริกิติ์

## ประวัติ
ศูนย์ประชุมอเนกประสงค์กาญจนาภิเษก จัดสร้างขึ้นโดยมหาวิทยาลัยขอนแก่น ในโอกาสที่พระบาทสมเด็จพระปรมินทรมหาภูมิพลอดุลยเดชทรงครองสิริราชสมบัติครบ 50 ปี โดยพระบาทสมเด็จพระเจ้าอยู่หัวเสด็จพระราชดำเนินไปทรงวางศิลาฤกษ์ เมื่อวันพฤหัสบดีที่ 15 ธันวาคม 2537 เพื่อเป็นศูนย์ประชุมระดับชาติแห่งใหม่ 
ลักษณะของตัวอารเป็นอาคารโอ่อ่าด้วยสถาปัตยกรรมทรงกูบเกวียนอีสาน ประยุกต์จากเอกลักษณ์ของรูปทรงแต่ดั้งเดิมอย่างงดงาม ตั้งตระหง่านอยู่ท่ามกลางธรรมชาติริมบึงสีฐานและป่าพยอม ที่ได้รับการปรับแต่งให้มีภูมิทัศน์งดงามโดดเด่นเป็นสง่า ขณะเดียวกันก็เป็นทำเลที่สะดวกพร้อมสรรพ ริมถนนมะลิวัลย์ ทางเข้ามหาวิทยาลัยขอนแก่น ใกล้ใจกลางเมืองขอนแก่นเพียง 1.5 กิโลเมตร และจากสนามบินจังหวัดขอนแก่นเพียง 4 กิโลเมตร รายล้อมด้วยสถานที่สำคัญต่างๆตลอดจนโรงแรมทันสมัยและห้างสรรพสินค้ามากมาย สามารถรองรับการจัดงานประชุมได้ถึง 8,000 ที่นั่ง พร้อมอัฒจันทร์ในบริเวณชั้นลอยอีก 1,000 ที่นั่ง พื้นที่ 3,000 ตารางเมตร ยังปรับเปลี่ยนเป็นลานกว้าง สำหรับการจัดแสดงคอนเสิร์ตที่จุคนได้กว่า 10,000 คน พร้อมสรรพทั้งระบบแสง สี เสียงและโสตทัศนูปกรณ์ทันสมัยสำหรับงานระดับชาติ ระบบทำความเย็นและระบบไฟสำรอง พร้อมระบบรักษาความปลอดภัยที่ทันสมัย ลานจอดรถกว้างขวาง จุได้กว่า 3,000 คัน และรถโดยสารกว่า 50 คัน และในทุกๆปียังใช้เป็นสถานที่จัดงานพีธีพระราชทานปริญญาบัตรของมหาวิทยาลัยขอนแก่นอีกด้วย

## การเดินทาง
จากตัวจังหวัดขอนแก่นใช้ทางหลวงหมายเลข 12 ขับตรงไปแล้วเลี้ยวเข้ามหาวิทยาลัยขอนแก่นฝั่งประตูสีฐานจะพบศูนย์ประชุมอเนกประสงค์กาญจนาภิเษก 

## แหล่งข้อมูลอื่น
## อ้างอิง

http://mcot-web.mcot.net/9ent/viewandroid.php?id=5559582dbe047001628b466f
http://www.manager.co.th/Home/ViewNews.aspx?NewsID=9580000056308 

ศูนย์ประชุมอเนกประสงค์กาญจนาภิเษก มหาวิทยาลัยขอนแก่น
หมวดหมู่:มหาวิทยาลัยขอนแก่น
หมวดหมู่:สิ่งก่อสร้างในอำเภอเมืองขอนแก่น
พลัฏฐ์พล มิ่งพรพิชิต

**พลัฏฐ์พล มิ่งพรพิชิต** ผู้กำกับภาพยนตร์ชาวไทย, นักเขียนบท, ผู้กำกับซีรีส์, ผู้อำนวยการสร้าง ชื่อเล่น บูม เกิดเมื่อวันจันทร์ ที่ 22 พฤษภาคม 2532 

พ.ศ. 2555 - ผู้อำนวยการผลิต, ผู้กำกับภาพยนตร์ และผู้เขียนบทภาพยนตร์ ประโยคสัญญารัก

พ.ศ. 2557 - ผู้จัดการฝ่ายกลยุทธ์สถานี ที่ เวิร์คพอยท์ทีวี

พ.ศ. 2559 - ผู้อำนวยการผลิต, ผู้กำกับภาพยนตร์ และผู้เขียนบทภาพยนตร์ FATHERS ได้ออกฉายทั่วโลกกว่า 20 ประเทศ จนถึง พ.ศ. 2561 

พ.ศ. 2559 - ผู้กำกับซีรีส์ 7 วันจองเวร 2 และ เลิฟซองเลิกซีรีส์ ตอน เรือเล็กควรออกจากฝั่ง

พ.ศ. 2560 - ผู้อำนวยการ ฝ่ายสื่อสารการตลาด บริษัท จีเอ็มเอ็ม แกรมมี่ จำกัด (มหาชน)

พ.ศ. 2564 - ผู้อำนวยการอาวุโส ฝ่ายสื่อสารการตลาด บริษัท จีเอ็มเอ็ม แกรมมี่ จำกัด (มหาชน)

พ.ศ. 2567 - ผู้ช่วยกรรมการผู้อำนวยการ - สื่อสารการตลาดทางดิจิทัล บริษัท จีเอ็มเอ็ม มิวสิค จำกัด (มหาชน)

พ.ศ. 2568 - ประธานเจ้าหน้าที่บริหาร บริษัท เซนจูรี่ ยูยู เอ็นเตอร์เทนเมนท์ (ไทยแลนด์) จำกัด

## การศึกษา
* ประถมศึกษา-มัธยมศึกษา โรงเรียนอัสสัมชัญธนบุรี
* ปริญญาตรี คณะนิเทศศาสตร์ สาขาภาพยนตร์ มหาวิทยาลัยกรุงเทพ

## ผลงาน

## รางวัล
* เข้าชิงรางวัลชมรมวิจารณ์บันเทิง 2556 สาขานักทำหนังหน้าใหม่ยอดเยี่ยม จากภาพยนตร์ [ประโยคสัญญารัก] 
* รางวัล The BK Film Awards 2017 สาขา Best Film จากภาพยนตร์ FATHERS

## อ้างอิง

หมวดหมู่:ผู้กำกับภาพยนตร์ชาวไทย
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
หมวดหมู่:บุคคลจากโรงเรียนอัสสัมชัญธนบุรี
แอโฟร-เอเชียนเกมส์

**กีฬาแอโฟร-เอเชียนเกมส์** (; ชื่อย่อ: Afro-Asiad) เป็นการแข่งขันกีฬาหลากชนิด ระหว่างประเทศในทวีปเอเชียและทวีปแอฟริกา ซึ่งมีการจัดขึ้นในทุกสี่ปี เริ่มกำหนดการแข่งขันโดย สหพันธ์แอโฟร-เอเชียนเกมส์ (The Afro-Asian Games Federation; AAGF)

## รายชื่อการแข่งขัน

หมวดหมู่:การแข่งขันกีฬาระหว่างประเทศ
มิสเตอร์แนทูรอล (เพลง)

"**Mr. Natural**" เป็นเพลงของวงบีจีส์ซึ่งเขียนโดย Barry และ Robin Gibb ในเดือนมีนาคม 1974  เผยแพร่แบบเพลงเดี่ยวแผ่นแรกของวงซึ่งตามมาด้วย อัลบั้มซึ่งมีชื่อเหมือนกัน ในปี 1974 หลังมีเพลงโฟล์กร็อก "It Doesn't Matter Much to Me"  อำนวยการผลิตโดย Arif Mardin.

## เบื้องหลัง
หลังจากที่วงบันทึกเสียงเพลง "It Doesn't Matter Much to Me" และ "Voices" เมื่อ 4 มกราคมที่ IBC Studios กรุงลอนดอนแล้ว วงบันทึกเสียงเพลงอีกสองเพลงซึ่งรวมถึงเพลงนี้และ "Had a Lot of Love Last Night" ในวันที่ 8 มกราคมที่ Command Studios ที่กรุงลอนดอนเช่นกัน เพลงนี้ถูกเลือกเป็นเพลงเดี่ยวเพลงแรกที่เผยแพร่สู่สาธารณะ ซึ่งกลายเป็นเพลงแรกในอัลบั้มในภายหลังอีกด้วย

## การเผยแพร่
อัลบั้มนี้เผยแพร่สู่สาธารณะในช่วงที่วงบีจีส์เพิ่งทำอัลบั้ม*[[A Kick In The Head Is Worth Eight In The Pants]]* ซึ่งถูกปฏิเสธการเผยแพร่จาก Robert Stigwood ผู้จัดการของพวกเขา 

"Mr. Natural" อยู่ในอันดับรั้งท้ายของ Billboard Hot 100 ในลำดับที่ 93 และ 11 ในประเทศออสเตรเลีย

ภาพยนตร์เพลงส่งเสริมอัลบั้มนี้บันทึกในรูปแบบขาว-ดำ และออกอากาศในโทรทัศน์ 1962 สถานี เป็นบันทึกคอนเสิร์ต *Mr. Natural* ทัวร์ในวันที่ 25 กุมภาพันธ์ 1974 ที่ *[[The Mike Douglas Show]]* เมลเบิร์น ประเทศออสเตรเลีย ซึ่งยังคงอยู่จนถึงปัจจุบัน โดยมีสมาชิกอย่าง Alan Kendall, Dennis Bryon และ Geoff Westley เล่นเบื้องหลัง

## ศิลปิน
*Robin Gibb — นักร้องนำ (ท่อนแรกและคอรัส)
*Barry Gibb — นักร้องนำ (ท่อนถัดมา), กีตาร์อคูสติก
*Maurice Gibb — กีตาร์เบส
*Alan Kendall — กีตาร์ไฟฟ้า
*Dennis Bryon — กลองดรัม
*Geoff Westley — เปียโนและคีย์บอร์ด

## อ้างอิง

หมวดหมู่:ซิงเกิลในปี พ.ศ. 2517
หมวดหมู่::1974 singles
หมวดหมู่::1974 songs
หมวดหมู่::Bee Gees songs
หมวดหมู่::Songs written by Barry Gibb
หมวดหมู่::Songs written by Maurice Gibb
หมวดหมู่::Songs written by Robin Gibb
หมวดหมู่::Song recordings produced by Arif Mardin
หมวดหมู่::RSO Records singles
คหบดี กัลย์จาฤก

**คหบดี กัลย์จาฤก** (ชื่อเล่น: ยังเติร์ก) เกิดเมื่อวันที่ 12 กันยายน 2531 เป็นหนึ่งในทายาทค่ายละคร กันตนา และ ทายาทตระกูล กัลย์จาฤก บุตรชายของนิรัตติศัย กัลย์จาฤก และ รสริน จันทรา ปัจจุบันเป็นนักแสดงและโปรดิวเซอร์ ผู้ผลิตซีรีส์ พร้อมทั้งควบคุมการผลิตผลงานต่าง ๆ สู่จอโทรทัศน์และสตรีมมิ่งแพลตฟอร์ม ปัจจุบันเป็นกรรมการผู้จัดการ บริษัท เอ็มโฟลว์เอ็นเตอร์เทนเม้นท์ จำกัด

## การศึกษา
* มัธยมศึกษา โรงเรียนนานาชาติเซนต์จอห์น
* ปริญญาตรี คณะนิเทศศาสตร์สาขาภาพยนตร์และวีดิทัศน์ มหาวิทยาลัยรังสิต 
* ปริญญาโท คณะวารสารศาสตร์และสื่อสารมวลชน มหาวิทยาลัยธรรมศาสตร์

## ผลงานการแสดง
* The Gang พลพรรครักแผ่นดิน รับบท โกสินทร์ (โก้) (ช่อง 5)
* ภารกิจพิชิตดอกฟ้า รับบท สิบทิศ ช่อง 7HD
* เพื่อนซ่าเทวดาจิ๋ว รับบท มนู ช่อง 7HD
* พายุเทวดา รับบท คำรณ ช่อง 7HD
* สิงห์รถบรรทุก รับบท สีทอง ช่อง 7HD และทำหน้าที่ควบคุมการผลิต
* หักลิ้นช้าง รับบท ธานี ช่อง 7HD และทำหน้าที่ควบคุมการผลิต
* รอยอาฆาต รับบท ขจร (รับเชิญ) ช่อง 7HD และทำหน้าที่ควบคุมการผลิต
* ทางเสือผ่าน รับบท ใบ (รับเชิญ) ช่อง 7HD

## ผลงานผู้จัดละคร
* ผลงานละครโทรทัศน์ทั้งหมดในฐานะผู้จัดละครบริษัท ดราเมจิก จำกัด ในเครือบริษัท ป๊าสั่งย่าสอน จำกัด

## รางวัล
# ดาวเมขลา ปี 2557 (นักแสดงดาวรุ่งหน้าใหม่ดีเด่น)
# ทูตวิสาขบูชานานาชาติ ปี 2557

## ผู้​จัด​ชีรี​ส์ M​Flow​ Entertainment​
* เพลงที่รัก Coffee Melody (2565) ช่อง 3 เอชดี
* อัยย์​หลง​ไน​๋​ (2565) ช่อง 3 เอชดี
* ติณณ์เต็มใจ (2566) ช่อง 3 เอชดี​
* ไทม์ผ่านเวลา Time The Series (2567) ช่อง 3 เอชดี

## แหล่งข้อมูลอื่น
* งานประกาศรางวัล ดาวเมขลา ครั้งที่ 2 ปี 2557
* ผลรางวัล “ดาวเมขลา” จักจั่น ศิลปินเจ้าบทบาทดีเด่นยอดเยี่ยม พี่เบิร์ด ได้ศิลปินทรงคุณค่า
* รายการเม้าท์นอกจอ ออกอากาศเมื่อวันพฤหัสบดีที่ 20 มิถุนายน 2556 
* 3 ประสานกัลย์จาฤก 'ต๊ะ' คุม 'เตอร์' กำกับ 'เติร์ก'
* เปิดบ้านทายาท “กัลย์จาฤก” “ยังเติร์ก-จูปีเตอร์” ลูกชายสุดเลิฟของ “ต๊ะ นิรัตติศัย”

หมวดหมู่:นักแสดงชายชาวไทย
เดอะวอล์กกิงเดด (วิดีโอเกม)

***เดอะวอล์กกิงเดด*** () (รู้จักในชื่อ***เดอะวอล์กกิงเดด: เดอะเกม*** และ***เดอะวอล์กกิงเดด: ซีซันหนึ่ง***) เป็นวิดีโอเกมกราฟิกแนวผจญภัยดรามาแบบปฏิสัมพันธ์แบ่งเป็นตอน สร้างจากหนังสือการ์ตูนชุด *[[เดอะวอล์กกิงเดด (หนังสือการ์ตูน)|เดอะวอล์กกิงเดด]]* ของโรเบิร์ต เคิร์กแมน เกมพัฒนาโดยเทลล์เทลเกมส์ ตัวเกมคาดว่าจะออกจำหน่ายปลายปี ค.ศ. 2011 แต่ถูกเลื่อนไปเป็นต้นปี ค.ศ. 2012 เพื่อต่อเวลาพัฒนาเกม ตัวเกมประกอบด้วย 5 ตอนย่อย ออกจำหน่ายระหว่างเดือนเมษายน ถึงพฤศจิกายน ค.ศ. 2012 เทลล์เทลยังได้ออกเวอร์ชันครบห้าตอนด้วย ขณะนี้เกมลงบนเครื่องเล่นเอกซ์บอกซ์ 360 เพลย์สเตชัน 3 ไมโครซอฟท์ วินโดวส์ ไอโอเอส โอเอสเท็น เพลย์สเตชันวิต้า คินเดิลไฟร์ เอชดีเอ็กซ์ และแอนดรอยด์ สำหรับเวอร์ชันอูเยอ (Ouya) มีแผนว่าจะออกจำหน่ายต้นปี ค.ศ. 2014 และเวอร์ชันเพลย์สเตชัน 4 และเอกซ์บอกซ์วัน จะออกมาทีหลัง

เนื้อเรื่องเกมจะเกิดขึ้นในโลกสมมุติโลกเดียวกันกับในหนังสือการ์ตูน โดยเหตุการณ์เกิดขึ้นไม่นานหลังจากเริ่มมีซอมบีระบาดในรัฐจอร์เจีย อย่างไรก็ตาม ตัวละครส่วนใหญ่จะเป็นแบบฉบับของตัวเกม คือจะมุ่งเน้นที่ศาสตราจารย์มหาวิทยาลัยและฆาตกร ลี เอฟเร็ตต์ ที่ได้ช่วยชีวิตและคอยดูแลเด็กหญิงชื่อเคลเมนไทน์ เคิร์กแมนคอยดูแลเนื้อเรื่องของเกมเพื่อให้สอดคล้องกับเนื้อเรื่องในหนังสือการ์ตูน แต่อนุญาตให้เทลล์เทลจัดการกับรายละเอียดปลีกย่อยของเกมเอง มีตัวละครจากหนังสือการ์ตูนปรากฏในเกมได้แก่ เฮอร์เชล กรีน, ชอน กรีน และเกล็น รี

*เดอะวอล์กกิงเดด*ไม่ใช่เกมแนวแก้ปริศนาอย่างเกมภาพกราฟิกเกมอื่น แต่เน้นที่เนื้อเรื่องและชะตากรรมของตัวละคร เนื้อเรื่องจะเปลี่ยนไปขึ้นกับตัวเลือกที่ผู้เล่นเลือกและตอบสนองเหตุการณ์สำคัญที่ต้องใช้ความเร็ว (quick time event) ซึ่งอาจทำให้ตัวละครถูกฆ่า หรือทำให้ทัศนคติของตัวละครอื่นให้มีต่อลีเปลี่ยนไป ตัวเลือกที่ผู้เล่นเลือกจะส่งผลไปยังตอนต่อไปด้วย และยังมีการเก็บสถิติโดยเทลล์เทลเพื่อเป็นแนวทางให้ทีมงานเขียนเรื่องในตอนต่อ ๆ ไป

*เดอะวอล์กกิงเดด*ได้รับคำชื่นชมอย่างล้มหลาม โดยชื่นชมโทนที่เร้าอารมณ์รุนแรงและความสัมพันธ์ระหว่างลีกับเคลเมนไทน์ เกมชนะรางวัล "เกมแห่งปี" มากกว่า 90 รางวัล เช่นรางวัลจาก*[[ยูเอสเอทูเดย์]]* เกมส์เรดาร์ อี! ออนไลน์ และสไปก์วิดีโอเกมอวอร์ด มีผู้ซื้อเกมมากกว่า 1 ล้านคนซื้อเกมอย่างน้อย 1 ตอน ด้วยยอดขายมากกว่า 8.5 ล้านหน่วยภายในปลายปี ค.ศ. 2012 ความสำเร็จได้ทำให้เกมประเภทผจญภัยกลับมามีชีวิตชีวาอีกครั้ง ในเดือนกรกฎาคม ค.ศ. 2013 เทลล์เทลปล่อยตอนเสริมชื่อว่า *400 เดยส์* ให้ดาวน์โหลด เพื่อยืดเนื้อเรื่องของซีซันหนึ่งและปูทางไปสู่ซีซันที่สอง
## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2555
หมวดหมู่:เกมสำหรับแอนดรอยด์
หมวดหมู่:เกมสำหรับไอโอเอส
หมวดหมู่:เกมสำหรับเพลย์สเตชัน 3
หมวดหมู่:เกมสำหรับเพลย์สเตชัน 4
หมวดหมู่:เกมสำหรับเพลย์สเตชัน วิตา
หมวดหมู่:เกมสำหรับเอกซ์บอกซ์ 360
หมวดหมู่:เกมสำหรับเอกซ์บอกซ์วัน
หมวดหมู่:เกมสำหรับวินโดวส์
หมวดหมู่:เกมสำหรับแมคโอเอส
หมวดหมู่:เกมคอนโซลแนวผจญภัย
หมวดหมู่:เกมเกี่ยวกับซอมบี
หมวดหมู่:เกมที่แบ่งเป็นตอน
หมวดหมู่:เดอะวอล์กกิงเดด
หมวดหมู่:วิดีโอเกมที่มีตัวละครเอกหญิง
หมวดหมู่:เกมสำหรับอูยา
นกมานูโคด

**นกมานูโคด** () เป็นนกสกุลหนึ่ง จัดอยู่ในสกุล *Manucodia* (/มา-นู-โค-เดีย/) ในวงศ์นกปักษาสวรรค์ (Paradisaeidae)

นกมานูโคด มีความแตกต่างจากนกปักษาสวรรค์สกุลหรือชนิดอื่นอย่างเห็นได้ชัด เนื่องจากไม่มีสีหรือขนที่สวยงาม แต่กลับมีลักษณะคล้ายกับอีกา หรือนกในวงศ์กา (Corvidae) ซึ่งเชื่อว่าเป็นบรรพบุรุษของนกปักษาสวรรค์ในปัจจุบัน 

นกมานูโคด มีเสียงร้องที่โดดเด่น และในอดีตเชื่อว่าเป็นนกที่จับคู่เพียงคู่เดียว ตัวผู้ไม่ต้องมีสีขนฉูดฉาดเพื่อดึงดูดตัวเมีย แต่ใช้เสียงเป็นตัวดึงดูด จากนั้นจึงเปลี่ยนกลายมาเป็นจับคู่ตัวเมียหลายตัว และการคัดเลือกทางเพศก็เปลี่ยนไป

คำว่า "มานูโคด" หรือ *Manucodia*  มาจากภาษาชวาคำว่า "manuk dewata"; "manuk" หมายถึง "นก" และ "dewata" หมายถึง "เทพเจ้า" 

## การจำแนก
**[[Manucodia ater]]* (นกมานูโคดกลอสซี่-แมนเทิล)
**[[Manucodia jobiensis]]* (นกมานูโคดโจบี)
**[[Manucodia chalybatus]]* (นกมานูโคดคอย่น)
**[[Manucodia comrii]]* (นกมานูโคดหงอนโค้ง)
**[[Manucodia keraudrenii]]* (นกมานูโคดทรัมเป็ต)

## อ้างอิง

## แหล่งข้อมูลอื่น
นกปักษาสวรรค์โกลดี

**นกปักษาสวรรค์โกลดี** (; ) เป็นนกชนิดหนึ่งในวงศ์นกปักษาสวรรค์ (Paradisaeidae) จัดเป็นนกชนิดหนึ่งที่อยู่ในสกุล *[[Paradisaea]]* ซึ่งเป็นสกุลนกปักษาสวรรค์ที่เป็นที่รู้จักกันเป็นอย่างดี เนื่องจากมีชุดขนที่โดดเด่น และมีความต้องการขนมากที่สุด

นกปักษาสวรรค์โกลดี ได้ชื่อมาจากนักสำรวจและสะสมชาวสกอตต์ แอนดรูว์ โกลดี ซึ่งเป็นผู้ค้นพบนกชนิดนี้ในปี ค.ศ. 1882

นกปักษาสวรรค์โกลดี เป็นนกเฉพาะถิ่นที่พบได้เฉพาะป่าบนที่สูงบนเกาะเฟอร์กูสันและเกาะนอร์มันบี ซึ่งเป็นเกาะใหญ่ในหมู่เกาะดอนเตรแคสโต นอกชายฝั่งตะวันออกของนิวกินีเท่านั้น

นกปักษาสวรรค์โกลดี จัดว่าเป็นนกปักษาสวรรค์ชนิดที่หายากและมีความต้องการขนมากที่สุดในช่วงเปลี่ยนผ่านศตวรรษ โดยเฉพาะสำหรับชาวพื้นเมือง เนื่องจากสีที่เป็นขนสีแดงเพลิงสวยงาม นกปักษาสวรรค์โกลดีเป็นนกที่ร้องสื่อสารกันด้วยเสียงอันดัง ตัวผู้จะร้อง *"อู้ อู้ อู้ อี้ อ้า"* ตัวเมียจะร้อง *"อ้า อ้า อี๋ อี๋"* ซึ่งตัวผู้จะร้องเสียงประสานกันเพื่อดึงดูดตัวเมีย

แม้ปัจจุบันนี้ จากการอนุรักษ์ทำให้จำนวนนกปักษาสวรรค์โกลดีมีจำนวนมากขึ้น แต่ก็ยังจัดว่าเป็นนกที่หาได้ยากอยู่ดี นกปักษาสวรรค์ตัวผู้จะมีพฤติกรรมเกี้ยวพาราสีตัวเมีย ด้วยการอวดชุดขน โดยตัวเมียจะมองจากด้านบน เมื่อตัวเมียให้ความสนใจ ตัวผู้จะเริ่มตื่นตัวทันที หากตัวเมียสนใจในตัวผู้ตัวใดตัวเมียจะไม่ไปไหน และจะแสดงออกด้วยการกระดิกขน ตัวผู้จะเอาขนหางและลำตัวสัมผัสที่หน้าอกของตัวเมีย จากนั้นตัวผู้จึงจะเข้าผสมพันธุ์ ในบางครั้งอาจมีตัวผู้มากกว่าหนึ่งตัวแข่งขันอวดชุดขนเพื่อแย่งชิงตัวเมีย ซึ่งพฤติกรรมทั้งหมดนี้จะเกิดขึ้นเฉพาะบนต้นไม้เท่านั้น

## อ้างอิง

## แหล่งข้อมูลอื่น
อะลูมิเนียมคาร์บอเนต

**อะลูมิเนียมคาร์บอเนต** () เป็นคาร์บอเนตของอะลูมิเนียม ซึ่งอะลูมิเนียมคาร์บอเนตนี้ยังไม่สามารถยืนยันคุณสมบัติได้แน่ชัด ใช้เป็นยาลดกรด เมื่ออยู่ในกระเพาะจะเกิดปฏิกิริยาดังนี้

* Al2 (CO3) 3 + 6HCl &rarr;&rarr;2AlCl<sub>3</sub> + 3H2O + 3CO2 (แก๊ส) 

## การเตรียมอะลูมิเนียมคาร์บอเนต
การเตรียมอะลูมิเนียมคาร์บอเนตทำได้โดยนำอะลูมิเนียมซัลเฟต (Al2(SO4)3) ทำปฏิกิริยากับโซเดียมคาร์บอเนต (Na2CO3):

:Al2(SO4)3 + 3 Na2CO3 → Al2(CO3)3 + 3 Na2SO4

## การสลายตัว
อะลูมิเนียมคาร์บอเนตเป็นสารประกอบที่ไม่เสถียร จึงสามารถสลายตัวได้และให้อะลูมิเนียมไฮดรอกไซด์ (Al(OH)3) กับ คาร์บอนไดออกไซด์ (CO2):

:Al2(CO3)3 + 3 H2O → 2 Al(OH)3 + 3 CO2

หมวดหมู่:คาร์บอเนต
หมวดหมู่:สารประกอบอะลูมิเนียม
นกพาโรเทีย

**นกพาโรเทีย** เป็นสกุลของนกสกุลหนึ่ง ในวงศ์นกปักษาสวรรค์ (Paradisaeidae) ใช้ชื่อสกุลว่า *Parotia* (/พา-โร-เทีย/)

นกพาโรเทีย เป็นนกปักษาสวรรค์ที่ขึ้นชื่อว่าเป็นนกที่เต้นด้วยท้วงท่าที่เร้าใจบนพื้นดินของนกตัวผู้เพื่อการเกี้ยวพาราสีและผสมพันธุ์  บางชนิดเต้นด้วยท่าทางที่แปลก ๆ และซ้ำไปมา และซับซ้อนที่สุดในบรรดานกปักษาสวรรค์ แต่ทว่าเป็นที่ดึงดูดใจของนกตัวเมีย เมื่อตัวผู้จะเริ่มเต้นจะกางปีกออกและเผยให้เห็นถึงขนพิเศษที่หน้าอก ซึ่งขนดังกล่าวจะพันลำตัวและวนไปที่ด้านหลังและครอบคลุมปีก และจะเอาขนที่ยาวสามเส้นบนหัวโผล่ขึ้นมา จากนั้นก็จะเดินไปข้างหน้าพร้อมแกว่งหัวและส่ายตัวไปมา ซึ่งจะทำให้ลักษณะของนกเปลี่ยนไป ราวกับว่าแปลงกายมา ซึ่งนกตัวเมียจะมองตัวผู้ลงมาจากด้านบน ซึ่งตัวเมียจะเห็นรูปร่างของตัวผู้เป็นทรงกลมคล้ายกระโปรง 

นกพาโรเทีย จะเลือกสถานที่ ๆ ในการเต้นที่สะอาดและเรียบร้อย เมื่อมีสิ่งต่าง ๆ ตกหล่นอยู่ เช่น ใบไม้หรือกิ่งไม้ ตัวผู้ก็จะคาบออกไปทิ้งนอกบริเวณ ในขณะที่นกตัวเมียจะเป็นฝ่ายเลือกตัวผู้จากการเต้น ซึ่งจากมุมมองของนกตัวเมียจะเห็นสีเหลือบบนหัวของนกตัวผู้ที่สั่นกระดิก ๆ ไปมาทั้งสีเหลืองและสีน้ำเงินด้วย 

## การจำแนก
* นกพาโรเทียตะวันตก, *Parotia sefilata*
* นกพาโรเทียราชินีคาโรลา, *Parotia carolae*
* นกพาโรเทียสีทองแดง, *Parotia berlepschi*
* นกพาโรเทียลาเวส, *Parotia lawesii*
* นกพาโรเทียตะวันออก, *Parotia helenae*
* นกพาโรเทียวาห์เนส, *Parotia wahnesi* 

## อ้างอิง

## แหล่งข้อมูลอื่น
มารีนาเบย์แซนส์

thumb|right|300px

**มารีนาเบย์แซนส์** (Marina Bay Sands) เป็นรีสอร์ทครบวงจรขนาดใหญ่ ตั้งอยู่ที่อ่าวมารีนา ประเทศสิงคโปร์ นับเป็นอาคารกาสิโนที่มีมูลค่าแพงที่สุดในโลก ประมาณ 5.7 พันล้านดอลลาร์สหรัฐหรือประมาณ 1.71 แสนล้านบาทไทย ทั้งนี้มาจากราคาที่ดินในบริเวณดังกล่าวที่มีมูลค่าสูง พัฒนาโดยบริษัทลาสเวกัสแซนส์ ได้รับการออกแบบโดยสถาปนิก โมเช ซาฟดี

มารีนาเบย์แซนส์มีขนาดพื้นที่ 581,000 ตารางเมตร ประกอบไปด้วยโรงแรม, ศูนย์ประชุมและนิทรรศการ, พิพิธภัณฑ์, โรงละคร, สถานบันเทิง, ภัตตาคารและ ห้างสรรพสินค้า กาสิโนแบบเปิดโล่งที่ใหญ่ที่สุดในโลก รีสอร์ทแห่งนี้มี *สกายพาร์ค* (สวนสันทนาการลอยฟ้า) ที่มีความยาว 340 เมตร (1,120 ฟุต) จุคนได้ 3,900 คน และสระว่ายน้ำยาว 150 เมตร (490 ฟุต) ซึ่งตั้งอยู่บนดาดฟ้าที่ใหญ่ที่สุดในโลก

เดิม *มารีนาเบย์แซนส์* มีกำหนดเปิดให้บริการในปี 2552 แต่การก่อสร้างประสบกับความล่าช้าอันเนื่องมาจากต้นทุนวัสดุและการขาดแคลนแรงงานที่เพิ่มสูงขึ้นตั้งแต่เริ่มแรก วิกฤตการเงินโลกยังส่งผลให้เจ้าของลาสเวกัสแซนด์สต้องชะลอโครงการที่อื่น ๆ เพื่อให้เร่งก่อสร้างรีสอร์ทครบวงจรแห่งนี้ ได้รับการอนุมัติจากทางการสิงคโปร์ เปิดกาสิโนในวันที่ 27 เมษายน พ.ศ. 2553 รีสอร์ทและสกายพาร์คเปิดให้บริการอย่างเป็นทางการเมื่อวันที่ 23 และ 24 มิถุนายน พ.ศ. 2553 โรงละครเสร็จสิ้นทันเวลาสำหรับการแสดงครั้งแรกของ Riverdance ในวันที่ 30 พฤศจิกายน ลานสเก็ตในร่มซึ่งใช้น้ำแข็งเทียมเปิดการแสดงโดย Michelle Kwan เมื่อวันที่ 18 ธันวาคม พิพิธภัณฑ์ ArtScience เปิดให้บุคคลทั่วไปเข้าชมการแสดงแสงเลเซอร์และน้ำที่เรียกว่า Wonder Full เมื่อวันที่ 19 กุมภาพันธ์ 2554 ถือเป็นการเสร็จสมบูรณ์ของรีสอร์ทแบบครบวงจร

นอกจากนี้ มารีนาเบย์แซนส์ ยังเป็นที่ตั้งของแอปเปิลสโตร์สาขาที่สามของสิงคโปร์ ต่อจากถนนออร์ชาร์ดและจูเวิลชางงีแอร์พอร์ตด้วย

## ระเบียงภาพ

ไฟล์:MarinaBaySands22092012.jpg| มารีนาเบย์แซนส์ และ เมอร์ไลออน
ไฟล์:Marina Bays Sands Hotel and ArtScience Museum Singapore.jpg|มารีนาเบย์แซนส์ ในตอนกลางวัน
ไฟล์:ArtScience Museum, Marina Bay Sands, Singapore.jpg|พิพิธภัณฑ์ศิลปวิทยาศาสตร์ (ArtScience Museum) ส่วนหนึ่งของมารีนาเบย์แซนส์
ไฟล์:Aerial of the roof top pool Marina Bay Sands Hotel (36592484922) (2).jpg| ภาพถ่ายทางอากาศของดาดฟ้าและสระน้ำ 
ไฟล์:Marina Bay Sands (215599375).jpeg| ภาพถ่ายทางอากาศของดาดฟ้า *สกายพาร์ค*
ไฟล์:Luftbild Marina Bay Sands Hotel Singapur (36365614580) (2).jpg|ภาพถ่ายทางอากาศของโรงแรมมารีนาเบย์แซนส์ ประกอบด้วยอาคารสูง 3 หลัง ในปัจจุบัน
ไฟล์:Marina-Sands-Bay-2017-Luka-Peternel.jpg|มารีนาเบย์แซนส์ในตอนกลางคืน ถ่ายจากการ์เดนส์บายเดอะเบย์



## อ้างอิง

## แหล่งข้อมูลอื่น

* 
* ภาพถ่าย 

หมวดหมู่:สิ่งก่อสร้างในประเทศสิงคโปร์
หมวดหมู่:สถานที่ท่องเที่ยวในประเทศสิงคโปร์
เบ็นเนอดิคท์ เฮอเวอเดิส

**เบ็นเนอดิคท์ เฮอเวอเดิส** () เกิดวันที่ 29 กุมภาพันธ์ ค.ศ. 1988 เป็นนักฟุตบอลชาวเยอรมัน ปัจจุบันเล่นให้กับโลโคโมติฟมอสโก และทีมชาติเยอรมนี โดยเล่นในตำแหน่งกองหลัง

## อ้างอิง

## แหล่งข้อมูลอื่น
* German national team profile  
* 
* 
* 
* 
* ESPN FC profile

หมวดหมู่:บุคคลที่เกิดในปี พ.ศ. 2531
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวเยอรมัน
หมวดหมู่:ผู้เล่นในบุนเดิสลีกา
หมวดหมู่:นักฟุตบอลทีมชาติเยอรมนี
หมวดหมู่:กองหลังฟุตบอล
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:ผู้เล่นในฟุตบอลชิงแชมป์แห่งชาติยุโรป 2016
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในชุดชนะเลิศฟุตบอลโลก
หมวดหมู่:ผู้เล่นสโมสรฟุตบอลชัลเคอ 04
หมวดหมู่:ผู้เล่นในเซเรียอา
หมวดหมู่:ผู้เล่นสโมสรฟุตบอลยูเวนตุส
หมวดหมู่:ผู้เล่นในรัสเซียนพรีเมียร์ลีก
หมวดหมู่:ผู้เล่นสโมสรฟุตบอลโลโคโมติฟมอสโก
หมวดหมู่:บุคคลจากรัฐนอร์ทไรน์-เว็สท์ฟาเลิน
หมวดหมู่:คนที่เกิดวันที่ 29 กุมภาพันธ์
นกปักษาสวรรค์ (สกุล)

**นกปักษาสวรรค์** หรือ **นกการเวก** เป็นสกุลของนกในสกุล *Paradisaea* (/พา-รา-ดิ-เซีย/) ในวงศ์นกปักษาสวรรค์ (Paradisaeidae) โดยถือว่าเป็นสกุลของนกปักษาสวรรค์ที่เป็นที่รู้จักกันดีที่สุด เนื่องจากตัวผู้มีชุดขนที่สวยงาม และมีสีสันฉูดฉาดสดใส จึงเป็นที่ต้องการทำมาทำเป็นเครื่องประดับของชาวพื้นเมืองนิวกินี ตลอดจนเป็นสินค้าส่งออกในช่วงปลายศตวรรษที่ 19 ถึงต้นศตวรรษที่ 20

อีกทั้งยังเป็นสกุลที่ปรากฏบนธงชาติของนิวกินีอีกด้วย โดยคำว่า *Paradisaea* นั้นมาจากภาษาละตินที่หมายถึง "สวรรค์" และภาษาท้องถิ่นในอินโดนีเซีย คำว่า "Cenderawasih" หมายถึง "ของขวัญแห่งรัก"

นกปักษาสวรรค์ กระจายพันธุ์ในป่าที่ราบสูงเหนือระดับน้ำทะเล จนถึงป่าบนภูเขาสูงในหมู่เกาะอูรู, หมู่เกาะดอนเตรแคสโต และหมู่เกาะปาปัวตะวันตก

เป็นนกที่อาศัยอยู่รวมกันเป็นฝูง มักส่งเสียงร้องดังเพื่อสื่อสารกันรวมถึงการหาคู่ นกตัวผู้จะเป็นฝ่ายเกี้ยวพาตัวเมียด้วยการอวดขน กางปีก กางหางบนต้นไม้ ตัวเมียจะเป็นฝ่ายเลือกตัวผู้ด้วยตัวเอง การผสมพันธุ์เกิดขึ้นสั้น ๆ เพียงไม่กี่วินาที แต่นกตัวผู้อาจจะผสมพันธุ์กับตัวเมียตัวเดิม ๆ หรือเปลี่ยนตัวเมียไปเรื่อย ๆ ก็ได้

ในปี ค.ศ. 2009 มีการศึกษาทางไมโตรคอนเดรียดีเอ็นเอพบว่านกปักษาสวรรค์สกุลนี้อยู่ในชั้นเดียวกันกับนกปักษาสวรรค์สกุล *[[Cicinnurus]]* และยังแสดงให้เห็นว่านกปักษาสวรรค์น้ำเงินเองก็เป็นสกุลย่อยอยู่ในสกุลนี้ด้วยเช่นกัน 

## การจำแนก
* นกปักษาสวรรค์เล็ก, *Paradisaea minor*
* นกปักษาสวรรค์ใหญ่, *Paradisaea apoda*
* นกปักษาสวรรค์เรจจินา, *Paradisaea raggiana*
* นกปักษาสวรรค์โกลดี, *Paradisaea decora*
* นกปักษาสวรรค์แดง, *Paradisaea rubra*
* นกปักษาสวรรค์จักรพรรดิ์, *Paradisaea guilielmi*
* นกปักษาสวรรค์น้ำเงิน, *Paradisaea rudolphi*

## อ้างอิง

## แหล่งข้อมูลอื่น

หมวดหมู่:วงศ์นกปักษาสวรรค์
เบลก เชลตัน

**เบลก โทลลิสัน เชลตัน** (; เกิด 18 มิถุนายน ค.ศ. 1976) เป็นนักร้องแนวคันทรีและบุคคลในโทรทัศน์ชาวอเมริกัน ในปี ค.ศ. 2001 เขาเปิดตัวด้วยซิงเกิล "ออสติน" จากอัลบั้มเปิดตัวในชื่อเดียวกันกับเขา เพลง "ออสติน" ติดอันดับหนึ่ง 5 สัปดาห์บนชาร์ตบิลบอร์ดฮอตคันทรีซองส์ อัลบั้มดังกล่าวได้รับการรับรองระดับทองคำและยังมีอีก 2 เพลงที่ได้รับความนิยม (เพลง "ออลโอเวอร์มี" และ "โอลเรด") แม้ว่าเพลงจะออกในนามค่ายเพลงไจแอนต์เรเคิดส์ แต่เขาได้ย้ายมาอยู่สังกัดวอร์เนอร์บราเธอร์สเรเคิดส์หลังจากค่ายไจแอนท์ปิดตัวลงในปลายปี ค.ศ. 2001

อัลบั้มชุดที่สองและสามของเขาได้แก่ *[[เดอะดรีมเมอร์ (อัลบั้มของเบลก เชลตัน)|เดอะดรีมเมอร์]]* (2003) และ *[[เบลก เชลตันส์ บาร์นแอนด์กริลล์]]* (2004) ได้รับการรับรองระดับทองคำเช่นกัน อัลบั้มชุดที่สี่ *[[เพียวบีเอส]]* (2007) ได้ออกจำหน่ายซ้ำในปี ค.ศ. 2008 โดยมีเพลงเวอร์ชันทำใหม่ "โฮม" ของไมเคิล บูเบล เป็นโบนัสแทร็กในอัลบั้มด้วย อัลบั้มชุดที่ห้า *[[สตาร์ตินไฟรส์]]* ออกจำหน่ายเดือนพฤศจิกายน ค.ศ. 2008 ตามมาด้วยอีพีชื่อ *[[ฮิลบิลลีโบน]]* และ *[[ออลอะเบาต์ทูไนต์ (อีพี)|ออลอะเบาต์ทูไนต์]]* (2010) อัลบั้ม *[[เรดริเวอร์บลู]]* (2011 *[[เบสต์ออนอะทรูสตอรี...]]* (2013) *[[บริงงิงแบ็กเดอะซันไชน์]]* (2014) และ*[[อิฟไอม์ออเนสต์]]* (2016) โดยรวมแล้ว เบลก เชลตันมีเพลงที่ติดชาร์ตเพลงคันทรี 24 เพลง มีเพลงอันดับหนึ่ง 15 เพลง เพลง "ดูอินวอตชีไลส์" ทำลายสถิติซิงเกิลอันดับหนึ่งในชาร์ตคันทรีแอร์เพลย์ติดต่อกันมากที่สุดในประวัติศาสตร์ 24 ปีของชาร์ต เขาถูกเสนอชื่อเข้าชิงรางวัลแล้ว 5 ครั้ง เบลก เชลตันมีเพลงที่ติดชาร์ตทั้งหมด 24 เพลง มี 11 เพลงติดอันดับหนึ่ง เขาได้เข้าชิงรางวัลแกรมมีถึง 6 ครั้งด้วยกัน

เชลตันยังเป็นกรรมการในรายการประกวดร้องเพลง *[[แนชวิลล์สตาร์]]* *[[แคลชออฟเดอะไควส์]]* และ*[[เดอะวอยซ์ (สหรัฐอเมริกา)|เดอะวอยซ์]]* เขาเป็นกรรมการในรายการ*เดอะวอยซ์*ตั้งแต่เริ่มจัดรายการ และลูกทีมของเขาได้รับชัยชนะใน 4 จาก 8 ซีซัน (ซีซันที่ 2-4 และ 7) เขาเป็นอดีตสามีของนักร้องแนวคันทรี มิแรนด้า แลมเบิร์ต

## อ้างอิง

หมวดหมู่:นักร้องแนวคันทรีชาวอเมริกัน
หมวดหมู่:ศิลปินสังกัดวอร์เนอร์บราเธอร์สเรเคิดส์
หมวดหมู่:ศิลปินสังกัดรีพรีซเรเคิดส์
อะเทาซันด์ซันส์

***อะเทาซันด์ซันส์*** () เป็นสตูดิโออัลบั้มที่ 4 ของวงดนตรีร็อกชาวอเมริกัน ลิงคินพาร์ก อัลบั้มนี้ออกจำหน่ายเมื่อวันที่ 8 กันยายน พ.ศ. 2553 โดยวอร์เนอร์บราเธอร์ส เรคคอร์ดส ผลิตโดยนักร้องนำของวง ไมค์ ชิโนดะ และ ริก รูบิน ผู้ที่ได้ร่วมผลิตสตูดิโออัลบั้มที่ 3 ของวง *[[มินิตส์ทูมิดไนต์]]* (Minutes to Midnight) ใน พ.ศ. 2550

*อะเทาซันด์ซันส์* (ตะวันนับพัน) เป็นอัลบั้มที่ได้รวบรวมจากหลากหลายแนวคิด ที่มีความสัมพันธ์ในเรื่องเกี่ยวกับความกลัวของมนุษย์ เช่น สงครามนิวเคลียร์ ลิงคินพาร์กยอมรับว่าอัลบั้มนี้แตกต่างจากอัลบั้มที่ผ่านมาเป็นอย่างมาก ซึ่งเป็นการทดลองเสียงรูปแบบที่แตกต่างจากเดิมและแปลกใหม่สำหรับอัลบั้ม*อะเทาซันด์ซันส์* ไมค์ ชิโนดะ ให้สัมภาษณ์กับเอ็มทีวีว่าเนื้อหาของเพลงในอัลบั้มนี้กล่าวถึงประเด็นทางสังคมมากมาย ตลอดจนการผสมผสานระหว่างความคิดของมนุษย์กับเทคโนโลยี โดยชื่ออัลบั้มมาจากข้อความที่ว่า "God save us everyone, will we burn inside the fires of *a thousand suns*" เป็นเนื้อเพลงจากซิงเกิลแรกของอัลบั้ม  "The Catalyst"  นอกจากนี้ยังมีการกล่าวถึงการทิ้งระเบิดนิวเคลียร์ในประเทศญี่ปุ่นในปี พ.ศ. 2488 ผู้ที่เหลือรอดได้พรรณนาว่าแสงของระเบิดสว่างมาก "สว่างราวกับมีพระอาทิตย์อยู่นับพันดวง"

## รายชื่อเพลง
เพลงทั้งหมดแต่งและผลิตโดยลิงคินพาร์ก

## อ้างอิง


## แหล่งข้อมูลอื่น

หมวดหมู่:อัลบั้มเพลงของลิงคินพาร์ก
หมวดหมู่:อัลบั้มเพลงภาษาอังกฤษ
หมวดหมู่:อัลบั้มเพลงในปี พ.ศ. 2553
การเลือกตั้งทั่วไปในประเทศตองงา พ.ศ. 2557

**[[การเลือกตั้ง]]ทั่วไปในประเทศตองงา พ.ศ. 2557** จะจัดขึ้นในราชอาณาจักรตองงาในเดือนพฤศจิกายน พ.ศ. 2557 การเลือกตั้งครั้งนี้จะเลือกผู้แทน 26 ที่นั่งเป็นสมาชิกรัฐสภาตองงาซึ่งเป็นสภาเดี่ยว นอกจากนี้ พระมหากษัตริย์โดยการแนะนำของนายกรัฐมนตรีสามารถแต่งตั้งสมาชิกในคณะรัฐมนตรีซึ่งไม่ใช่สมาชิกรัฐสภาได้ โดยผู้นั้นจะได้ที่นั่งในรัฐสภาโดยตำแหน่ง ผู้แทน 26 ที่นั่ง แบ่งออกเป็นผู้แทนราษฎร 17 ที่นั่งและผู้แทนชนชั้นสูง 9 ที่นั่ง

การเลือกตั้งทั่วไปครั้งนี้จะเป็นการเลือกตั้งครั้งที่ 2 ภายใต้กฎหมายการเลือกตั้งในเดือนพฤษภาคม พ.ศ. 2553 ซึ่งส่งผลให้สมาชิกรัฐสภาส่วนใหญ่มาจากการเลือกตั้งของประชาชน แทนรูปแบบเก่าที่ผู้แทนราษฎรและชนชั้นสูงมีจำนวนเท่ากัน การเลือกตั้งทั่วไปในประเทศตองงา พ.ศ. 2553 เป็นการเลือกตั้งตามรูปแบบใหม่ครั้งแรก และเป็นครั้งแรกที่รัฐสภามีอำนาจถวายคำแนะนำให้พระมหากษัตริย์แต่งตั้งนายกรัฐมนตรี
## ผลการเลือกตั้ง

## อ้างอิง

หมวดหมู่:การเลือกตั้งใน พ.ศ. 2557
หมวดหมู่:การเลือกตั้งในประเทศตองงา
การรักษาทางจิตเวชด้วยไฟฟ้า

**การรักษาทางจิตเวชด้วยไฟฟ้า** () เดิมเรียก **การช็อกไฟฟ้า** เป็นการรักษามาตรฐานทางจิตเวชศาสตร์ซึ่งเหนี่ยวนำให้ผู้ป่วยชักด้วยไฟฟ้าเพื่อการแก้การเจ็บป่วยทางจิตเวช ปกติ ECT ใช้เป็นการรักษาวิธีสุดท้ายสำหรับโรคซึมเศร้า จิตเภท อาการฟุ้งพล่านและอาการเคลื่อนไหวน้อยหรือมากเกิน แนวปฏิบัติปกติของ ECT เกี่ยวข้องกับการบริหารหลายครั้ง ตรงแบบให้สองหรือสามครั้งต่อสัปดาห์กระทั่งผู้ป่วยไม่มีอาการทรมานอีก จิตประสาทแพทย์ชาวอิตาลี อูโก แชร์เลตติและลูซิโอ บีนี เป็นผู้ริเริ่มใน ค.ศ. 1938 และได้รับความนิยมเป็นรูปแบบการรักษาในบรรดาจิตแพทย์ในคริสต์ทศวรรษ 1940 และ 1950

ในบันเทิงคดีตะวันตก มักเล่ากระบวนการดังกล่าวว่าเจ็บปวด แต่ในประเทศตะวันตก จะให้ ECT ภายใต้ยาระงับความรู้สึกกับยาคลายกล้ามเนื้อ

ราว 70% ของผู้ป่วย ECT เป็นหญิง อาจเป็นเพราะหญิงมีความเสี่ยงซึมเศร้าเป็นสองเท่าของชาย แม้มีการวิจัยปริมาณมาก แต่กลไกฤทธิ์ที่แน่ชัดของ ECT ยังยากจะอธิบาย และ ECT ที่สำเร็จปกติจะตามด้วยการรักษาด้วยยาเสมอ การให้ (ในสหราชอาณาจักร) มักให้สองข้าง ซึ่งกระแสไฟฟ้าจะผ่านข้ามสมองทั้งก้อน วิธีนี้ดูเหมือนมีประสิทธิภาพสูงกว่า แต่มีความเสี่ยงความจำเสื่อมเพิ่มขึ้นด้วย ส่วนการให้ข้างเดียว จะมีประสิทธิภาพน้อยกว่า แต่มีความเสี่ยงความจำเสื่อมน้อยกว่า องค์การอนามัยโลกใน ค.ศ. 2005 แนะนำว่า วิธีดังกล่าวควรใช้เมื่อมีคำยินยอมเป็นลายลักษณ์อักษรของผู้ป่วยหรือผู้แทน โดยมียาระงับความรู้สึกและยาคล้ายกล้ามเนื้อเพียงพอ และห้ามใช้กับเด็ก จิตแพทย์และวิชาชีพสุขภาพจิตอื่นเห็นต่างกันว่าควรใช้ ECT เมื่อใดและควรใช้เป็นการรักษาขั้นแรกหรือไม่ หรือ ECT ควรสงวนไว้กับผู้ป่วยที่ไม่สนองต่อการรักษาแบบอื่น เช่น ยาและจิตบำบัด ECT ถูกมองว่าเป็นหนึ่งในทางเลือกการรักษาที่อันตรายน้อยที่สุดซึ่งมีอยู่สำหรับหญิงมีครรภ์ซึ่งซึมเศร้ารุนแรง

การรักษาทางจิตเวชด้วยไฟฟ้ามีความแตกต่างในการใช้สามทาง คือ การวางขั้วไฟฟ้า ความถี่ของการรักษาและรูปคลื่นไฟฟ้าของสิ่งเร้า การใช้ทั้งสามรูปแบบเหล่านี้สามารถต่างกันได้มากทั้งผลข้างเคียงร้าย และการทุเลาของอาการ หลังการรักษา ปกติการรักษาด้วยยาจะดำเนินต่อ และผู้ป่วยบางคนได้รับ ECT เรื่อย ๆ

## อ้างอิง

หมวดหมู่:การรักษาจิตเวช
หมวดหมู่:ข้อถกเถียงทางการแพทย์
คุณชายร้ายเล่มเกวียน

**คุณชายร้ายเล่มเกวียน** เป็นละครโทรทัศน์ไทย แนวโรแมนติก-คอมเมดี ออกฉายเมื่อวันที่ 15 พฤศจิกายน พ.ศ. 2549 ถึงวันที่ 27 ธันวาคม พ.ศ. 2549 ทางสถานีวิทยุโทรทัศน์ไทยทีวีสีช่อง 3 ผลิตโดย บริษัท เรด ดราม่า จำกัด ในเครือ บริษัท อาร์เอส จำกัด (มหาชน) บทประพันธ์โดย สุรินทร์ รุ่งสว่าง, ศุภชัย สิทธิอำพรพรรณ บทโทรทัศน์โดย ศุภชัย สิทธิอำพรพรรณ กำกับการแสดงโดย ชนะ คราประยูร

## รายชื่อนักแสดงนำ
* รัฐภูมิ โตคงทรัพย์  รับบท  ยอดชาย / คุณชายยอดชาย
* เจนี่ เทียนโพธิ์สุวรรณ  รับบท  พราวแสงเดือน
* ภรัณยู โรจนวุฒิธรรม  รับบท  บดินทร์
* ภัคจีรา วรรณสุทธิ์ รับบท รื่นเริง / คุณหญิงแฮปปี้
* พรรณชนิดา ศรีสำราญ รับบท กนกวรี
* เบญจพล เชยอรุณ  รับบท  ต่อศักดิ์
* พิมพ์ชนก พลบูรณ์  รับบท แป๊ว
* ธัญญา โสภณ  รับบท  คุณหญิงปิ่นแก้ว
* เพ็ญพักตร์ ศิริกุล  รับบท  โสภี
* ไพโรจน์ ใจสิงห์ รับบท ลุงตึ๋ง
* ดวงใจ หทัยกาญจน์ รับบท ป้าแช่ม
* ราตรี วิทวัส
* ประไพ สิโนทก
* ด.ช.กิตติพงศ์ วงศ์ทอง รับบท บดินทร์ (ตอนเด็ก)
### นักแสดงรับเชิญ
* เกรียงไกร อุณหะนันทน์  รับบท  ท่านชายบวรเดช
* ด.ญ.ณัฐนิชา เชิดชูบุพการี รับบทเป็น ก่องแก้ว (หลานสาวกนกวรี)
* ด.ญ.ธนิดา ธนวัฒน์ รับบทเป็น พราวแสงเดือน (ตอนเด็ก)

## เพลงประกอบละคร
* เพลง **ใจโซโซ** - ขับร้องโดย ไอน้ำ
* เพลง **อย่าบอกว่ารัก** - ขับร้องโดย Notto

## แหล่งข้อมูลอื่น
* เรื่องย่อละคร คุณชายร้ายเล่มเกวียน : Sanook

หมวดหมู่:ละครโทรทัศน์ไทย
การเลือกตั้งทั่วไปในสหราชอาณาจักร พ.ศ. 2548

**การเลือกตั้งทั่วไปในสหราชอาณาจักร พ.ศ. 2548** จัดขึ้นเมื่อวันที่ 5 พฤษภาคม พ.ศ. 2548 ในการเลือกตั้งครั้งนี้พรรคแรงงานได้รับที่นั่ง 355 ที่นั่ง ซึ่งมากกว่ากึ่งหนึ่งของจำนวนที่นั่งในสภาสามัญชน ทำให้สามารถจะจัดตั้งรัฐบาลเสียงข้างมากได้เป็นสมัยที่ 3 ติดต่อกัน พรรคอนุรักษนิยมได้รับที่นั่ง 198 ที่นั่ง พรรคเสรีประชาธิปไตยได้รับที่นั่ง 62 ที่นั่ง มากที่สุดตั้งแต่ก่อตั้งพรรคมา

## อ้างอิง
* BBC NEWS | UK | UK Politics | Election 2005

หมวดหมู่:การเลือกตั้งในสหราชอาณาจักร
หมวดหมู่:การเลือกตั้งใน พ.ศ. 2548
ข้าวแกง

thumb|ข้าวแกง

**ข้าวแกง** หรือ **ข้าวราดแกง** อาหารคาวชนิดหนึ่ง ที่เกิดจากการนำกับข้าวประเภทต่างๆ มาราดลงบนข้าวสวย หรืออาจเป็นชุดตั้งโต๊ะ กับข้าวประกอบด้วยแกงเผ็ดและของเคียงแก้เผ็ดเป็นสำคัญ นอกจากแกงเผ็ด ยังมีผัดเผ็ด และอาจมีน้ำพริก ส่วนของเคียงแก้เผ็ด มักเป็นของทอด เช่น ปลาทอด เนื้อทอด กุนเชียงทอด และไข่ทั้งหลาย และผัดต่าง ๆ 

## ประวัติ
### กรุงศรีอยุธยา
ในสมัยกรุงศรีอยุธยา ที่ตลาดในพระนคร เช่นตลาดท่าขันหน้าวังตรา นอกจากมีสินค้าที่เป็นอาหารสดแล้ว ยังมีสินค้าที่ปรุงสำเร็จรูปแล้วมาจำหน่าย ได้แก่ ข้าวแกง เมี่ยวห่อ มะพร้าวเผา อาหารจีน กล้วยต้ม ปลาทะเลย่าง ปูเค็ม ปลากระเบนย่าง ฯลฯ โดยระบุว่าขายข้าวแกงขายคนราชการ

### รัตนโกสินทร์
ในสมัยรัตนโกสินทร์ ช่วงรัชกาลที่ 1–3 แม้การค้าอาหารจะพบได้ทั่วไปทั่วกรุงเทพฯ ทั้งตลาดน้ำและตลาดบก แต่ผู้คนส่วนใหญ่ก็ซื้ออาหารสดเพื่อปรุงอาหารที่บ้าน สันนิษฐานว่าพฤติกรรมการกินข้าวนอกบ้านน่าจะเริ่มต้นในสมัยรัชกาลที่ 4 หลังสนธิสัญญาเบาว์ริง มีการเปลี่ยนแปลงทางเศรษฐกิจ มีการขุดคลองผดุงกรุงเกษมรวมถึงตัดถนนสายแรก ผู้คนเริ่มอยู่ตั้งถิ่นฐานอยู่ริมถนน ทำให้ผู้คนเริ่มกินข้าวนอกบ้านมากขึ้น เริ่มจะมีร้านข้าวแกงในแถบพระนครใน 

คำว่าข้าวแกง ปรากฏในพระราชหัตถเลขาในพระบาทสมเด็จพระจุลจอมเกล้าเจ้าอยู่หัว รัชกาลที่ 5 มีความว่า "เดิมกินข้าวไม่ได้ โกรธว่ากับข้าวไม่อร่อยบ่อย ๆ จนครั้งหนึ่งวานให้กรมหมื่นปราบซื้อข้าวแกงมากิน" กล่าวกันว่า ทรงโปรดเสวยข้าวแกงยิ่งนัก จนเมื่อเสด็จประพาสต้นตามท้องที่ต่าง ๆ ก็มักจะมีผู้จัดหาข้าวแกงมาถวายให้เสวยอยู่เสมอ

จากหนังสือ *สารบาญชีส่วนที่ 2 คือราษฎรในจังหวัด ถนนแลตรอก จ.ศ. 1245 สำหรับเจ้าพนักงานกรมไปรษณีย์กรุงเทพมหานคร เล่ม 2* ในสมัยรัชกาลที่ 5 พบว่ามีร้านขายอาหารประเภทข้าวแกงจำนวน 57 ร้าน ร้านขายก๋วยเตี๋ยว 10 ร้าน ร้านขายผัดหมี่ 14 ร้าน ร้านขายข้าวตัม 2 ร้าน ร้านขายขนมจีน 3 ร้าน และร้านขายเครื่องเกาเหลา 6 ร้าน ในช่วงปลายสมัยรัชกาลที่ 5 ถึงต้นรัชกาลที่ 7 พบการหาบเร่ขายข้าวแกง

ลาวัณย์ โชตามระ นักเขียนได้กล่าวไว้ว่า เมื่อกว่าร้อยปีก่อน มีร้านขายข้าวแกงตาเพ็ง ยายพุก ตั้งอยู่สี่แยกบ้านหม้อมีศาลาใหญ่หลังหนึ่ง เรียกกันว่า *ศาลาตาเพ็ง* สองผัวเมียที่ขายข้าวแกงจนร่ำรวยเป็นเศรษฐี

นอกจากนั้นยังมีร้านอาหารริมทางโดยเฉพาะบริเวณโรงบ่อน ส่วนใหญ่เป็นร้านชาวจีนแต้จิ๋ว มีร้านข้าวแกงขาย โดยพระยาอนุมานราชธน บันทึกว่า "ร้านขายข้าวแกงเหล่านี้ขายคนจีนชั้นกรรมกร แต่คนไทยก็เคยไปนั่งยอง ๆ แยงแย่อยู่บนม้ายาวกินเหมือนกัน เพราะเป็นอาหารราคาถูก"

### ปัจจุบัน
ร้านขายข้าวราดแกงในสมัยปัจจุบันมีขายทั่วไป ทั้งในรูปแบบร้านอาหาร เพิงขายอาหาร ในปั๊มน้ำมัน ฯลฯ โดยจะมีพนักงานตักข้าวสวย ราดบนแกง ร่วมกับกับข้าวอื่น ตามลูกค้าสั่ง ร้านทั่วไปส่วนใหญ่ที่มีที่นั่งมักขายตอนเช้า ตามแหล่งชุมชน ส่วนร้านข้าวแกงสำหรับคนกินมื้อเย็นส่วนใหญ่อยู่ในตลาด มักเรียกว่าข้าวแกงหน้าตลาดหรืออาหารถุง ปัจจุบันในกรุงเทพ ร้านข้าวแกงที่เป็นที่นิยมยังมีข้าวแกงปักษ์ใต้

## ดูเพิ่ม
* อาหารตามสั่ง

## อ้างอิง

หมวดหมู่:อาหารไทย
วันมอร์ไนต์ (เพลงมารูนไฟฟ์)

"**วันมอร์ไนต์**" () เป็นเพลงของวงดนตรีแนวป็อปร็อกอเมริกัน มารูนไฟฟ์ เพลงออกจำหน่ายวันที่ 19 มิถุนายน ค.ศ. 2012 เป็นซิงเกิลที่สองจากสตูดิโออัลบั้มชุดที่สี่ *[[โอเวอร์เอกซ์โพสต์ (อัลบั้ม)|โอเวอร์เอกซ์โพสต์]]* (ค.ศ. 2012) เพลงเขียนโดยแอดัม เลอวีน เชลล์แบ็ก แมกซ์ มาร์ติน และซาแวน โคเทชา ขณะที่งานโปรดิวเซอร์เป็นหน้าที่ของเชลล์แบ็ก และมาร์ตินด้วย เพลงเป็นแนวป็อปที่มีอิทธิพลของเร้กเก้อย่างชัดเจน ด้านเนื้อเพลง พูดถึงการเข้ากันไม่ได้กับคนคนหนึ่ง และหวังเพียงให้เขาได้อยู่กับเธอ "อีกคืนเดียว" (one more night) เนื้อเพลงเปิดจากแนวคิดเกี่ยวกับการยอมรับหรือปฏิเสธความรู้สึก (push and pull) ว่าหัวใจ จิตใจ และร่างกายต้องการอะไร ซึ่งล้วนแต่เป็นสิ่งที่ต่อต้านกัน

เพลงเป็นที่ชื่นชอบของนักวิจารณ์ ส่วนใหญ่ชื่นชมกลิ่นอายของเรกเก้ในเพลง เสียงของเลอวีน และตั้งให้เป็น "เพลงที่ติดหูในหน้าร้อน" (summer catchy song) อย่างไรก็ตาม นักวิจารณ์บางกลุ่มก็สัมผัสได้ว่าขาดอัตลักษณ์และตำหนิทำนองเพลง เพลงเปิดตัวที่อันดับที่ 42 บนชาร์ตบิลบอร์ดฮอต 100 และอันดับที่ 27 บนชาร์ตแคนาเดียนฮอต 100 เพลงขึ้นถึงอันดับ 1 บนชาร์ตฮอต 100 และอันดับที่ 2 บนชาร์ตแคนาเดียนฮอต 100 เพลงนี้ถือว่าเป็นเพลงที่ประสบความสำเร็จที่สุดของวงจนถึงปัจจุบัน โดยติดอันดับหนึ่งติดต่อกันถึง 9 สัปดาห์ เพลงยังประสบความสำเร็จบนชาร์ตซิงเกิลของออสเตรเลีย ขึ้นถึงอันดับที่ 2 และขึ้นอันดับ 1 บนชาร์ตซิงเกิลของนิวซีแลนด์ และชาร์ตกาออนมิวสิกของเกาหลีใต้ เพลงขายได้ 6.9 ล้านหน่วย เป็นเพลงที่ขายดีเป็นอันดับที่ 8 ในปี ค.ศ. 2012

มิวสิกวิดีโอกำกับโดยปีเตอร์ เบิร์ก ออกวันที่ 25 มิถุนายน ค.ศ. 2012 ในวิดีโอ เลอวีนเป็นนักมวยที่ทำงานหาเงินเพื่อประคับประคองคนรักและลูกที่ยังเล็ก ขณะที่เขาใช้เวลาฝึกฝนทั้งคืนเพื่อขึ้นชกยกสำคัญ เขาต้องดิ้นรนเพื่อให้อยู่ใกล้ชิดกับคนรักขณะเลี้ยงลูกด้วยกัน แม้ว่าเขาจะดูมุ่งมั่น แต่คนรักก็ประสบปัญหาเกี่ยวกับอาชีพที่เขาทำและสถานะทางการเงินที่ไม่มั่นคงพอที่จะเลี้ยงลูกสาว จนต้องทิ้งเขาไปในตอนสุดท้าย วงแสดงเพลงนี้ครั้งแรกในรายการคอนเสิร์ต *[[ทูเดย์โชว์]]* ในวันที่ 29 มิถุนายน ค.ศ. 2012 และยังแสดงในรายการ *[[เลตโชว์วิตเดวิด เลตเตอร์แมน]]* และในทัวร์คอนเสิร์ต โอเวอร์เอกซ์โพสต์ทัวร์ (ค.ศ. 2012-2014)

## อ้างอิง

หมวดหมู่:เพลงของมารูนไฟฟ์
หมวดหมู่:เพลงในปี พ.ศ. 2555
หมวดหมู่:ซิงเกิลในปี พ.ศ. 2555
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:ซิงเกิลอันดับ 1 ในประเทศนิวซีแลนด์
หมวดหมู่:เพลงที่ประพันธ์คำร้องโดยแมกซ์ มาร์ติน
หมวดหมู่:เพลงที่ประพันธ์คำร้องโดยเชลล์แบ็ก (โปรดิวเซอร์เพลง)
หมวดหมู่:เพลงบันทึกเสียงที่ผลิตโดยแมกซ์ มาร์ติน
หมวดหมู่:เพลงบันทึกเสียงที่ผลิตโดยเชลล์แบ็ก (โปรดิวเซอร์เพลง)
อารี สุทธิพันธุ์

ศาสตราจารย์พิเศษ **อารี สุทธิพันธุ์** ศิลปินแห่งชาติ สาขาทัศนศิลป์ พ.ศ. 2555 ผู้บุกเบิกจัดการเรียนการสอนวิชาเอกศิลปศึกษา ที่วิทยาลัยวิชาการศึกษา ประสานมิตร (ปัจจุบันคือ มหาวิทยาลัยศรีนครินทรวิโรฒ) เกิดเมื่อ 26 ธันวาคม พ.ศ. 2473 ที่จังหวัดราชบุรี สำเร็จการศึกษาด้านศิลปะจากโรงเรียนเพาะช่าง, ระดับปริญญาตรีที่วิทยาลัยวิชาการศึกษา ประสานมิตร และระดับปริญญาโทที่มหาวิทยาลัยแห่งรัฐอินเดียนา สหรัฐอเมริกา

## เกียรติประวัติและการแสดงผลงาน
*พ.ศ. 2504 แสดงเดี่ยว นิทรรศการสีน้ำมัน A.U.A. Language Center
*พ.ศ. 2532 แสดงเดี่ยว นิทรรศการสีน้ำ “Women”Illinois State University U.S. Aแสดงเดี่ยวนิทรรรศการสีน้ำ“ Women” Thai Art Gallery, L.A., U.S.A
*พ.ศ. 2547 แสดงนิทรรศการ “Thailand Invitation Watercolor Exhibition 2004” สีลม แกลอเรีย
*พ.ศ. 2549 แสดงนิทรรศการ “Drawing” ครั้งที่ 44 กรุงเทพฯ
*พ.ศ. 2551 ธารศิลป์ รักษ์จิตรกร ครั้งที่ 3 ณ โรงแรมเพนนินซูล่า กรุงเทพ
*พ.ศ. 2552 ธารศิลป์ รักษ์จิตรกร ณ ดิ เอ็มโพเรี่ยม ช้อปปิ้ง คอมเพล็กซ์
*พ.ศ. 2553 ธารศิลป์ รักษ์จิตรกร ณ โรงแรมโนโวเทล บางนา กรุงเทพฯ

## เครื่องราชอิสริยาภรณ์

## อ้างอิง

หมวดหมู่:จิตรกรชาวไทย
หมวดหมู่:ศิลปินจากจังหวัดราชบุรี
หมวดหมู่:ศิลปินแห่งชาติสาขาทัศนศิลป์
หมวดหมู่:นักวิชาการจากจังหวัดราชบุรี
หมวดหมู่:บุคคลจากคณะศึกษาศาสตร์ มหาวิทยาลัยศรีนครินทรวิโรฒ
หมวดหมู่:บุคคลจากวิทยาลัยเพาะช่าง มหาวิทยาลัยเทคโนโลยีราชมงคลรัตนโกสินทร์
หมวดหมู่:ศิษย์เก่าจากมหาวิทยาลัยอินดีแอนา
บาซิลิกา

**บาซิลิกา** หรือ **มหาวิหาร** () ในสถาปัตยกรรมโรมันโบราณ **บาซิลิกา** (กรีก Basiliké) เป็นอาคารสาธารณะขนาดใหญ่ที่ทำหน้าที่หลายอย่าง โดยทั่วไปจะสร้างขึ้นควบคู่ไปกับฟอรูงของเมือง มบาซิลิกาจะตั้งอยู่ในละตินตะวันตก เทียบเท่ากับสโตอา ในกรีกตะวันออก 

เดิมทีบาซิลิกาคืออาคารสาธารณะของโรมันโบราณที่ใช้สำหรับตั้งศาล และยังใช้ทำหน้าที่ทางการและสาธารณะอื่น ๆ อีกด้วย บาซิลิกาโดยทั่วไปจะเป็นอาคารทรงสี่เหลี่ยมผืนผ้า โดยมีโถงกลางอยู่ตรงกลางและมีช่องทางเดินตามยาวสองทางขึ้นไป โดยหลังคามี 2 ระดับ โดยตรงกลางจะสูงกว่าโถงเพื่อให้มีช่องรับแสง ด้านบน และด้านล่างจะต่ำกว่าช่องทางเดินด้านข้าง มุขโค้งด้านสกัดที่ปลายด้านหนึ่ง หรืออีกแบบที่พบน้อยจะอยู่ที่ปลายทั้งสองด้านหรือด้านข้าง โดยทั่วไปจะมี แท่นที่นั่งยกพื้นที่ใช้โดยผู้พิพากษาชาวโรมัน บาซิลิกาจะตั้งอยู่ใจกลางของเมืองโรมันทุกเมือง โดยปกติอยู่ติดกับฟอรูงและมักจะอยู่ตรงข้ามกับวิหารในฟอรูงสมัยจักรวรรดิ  ยังมีการสร้างบาซิลิกาในรูปแบบของบ้านพักอาศัยส่วนตัวและพระราชวังของจักรพรรดิ 

## อ้างอิง

หมวดหมู่:กฎหมายโรมัน
หมวดหมู่:คำศัพท์ศาสนาคริสต์
หมวดหมู่:สถาปัตยกรรมโรมัน
มายองเนส

alt=|thumb|330x330px|ส่วนผสมหลักและอุปกรณ์ในการทำมายองเนส
**มายองเนส** (, ) เป็นซอสข้นที่ทำจากไข่แดง น้ำมัน และน้ำส้มสายชู (หรือใช้น้ำมะนาวแทนได้) เป็นเครื่องปรุงรสของอาหารชาวตะวันตกหลายชาติ เช่น อาหารฝรั่งเศส อาหารสเปน เป็นต้น มายองเนสมีสีขาว สีเหลืองอ่อน หรือสีครีม 

## อ้างอิง

หมวดหมู่:เครื่องปรุงรส
หมวดหมู่:ซอส
หมวดหมู่:อาหารฝรั่งเศส
หมวดหมู่:อาหารสเปน
เบคอน

thumb|เบคอนแบบสุกแล้ว
**เบคอน** () หรือ **เนื้อรมควัน**  เป็นเนื้อสัตว์ (โดยมากมักใช้เนื้อหมู) ที่นำมาหมักเค็มด้วยเกลือเป็นจำนวนมาก จากนั้นนำมาตากแห้งเป็นเวลาหลายสัปดาห์หรือเป็นเดือน ๆ ในอากาศที่เย็นแห้ง บางแห่งอาจนำเบคอนมาต้มหรือรมควันด้วย โดยมากแล้ว เบคอนชนิดแห้งสดมักมีการนำไปทำให้สุกก่อนที่จะรับประทาน อนึ่ง เบคอนแบบต้มอาจนำมาทานได้เลย แต่บางท้องที่ก็อาจนำมาปรุงรสอีกก่อนรับประทาน

## อ้างอิง

หมวดหมู่:อาหารอเมริกัน
หมวดหมู่:อาหารสหราชอาณาจักร
หมวดหมู่:อาหารแคนาดา
หมวดหมู่:เนื้อสัตว์รมควัน
หมวดหมู่:เบคอน
ชูร์โร

thumb|ชูร์โร
**ชูร์โร** () หรือ **ชูรู** () หรือบางครั้งเรียกว่า "ปาท่องโก๋สเปน" และ "โดนัทสเปน" เป็นแป้งทอดโรยน้ำตาล มีลักษณะยาวเป็นแท่ง ๆ นิยมรับประทานในสเปน โปรตุเกส ฝรั่งเศส ฟิลิปปินส์ และสหรัฐอเมริกา โดยมากในสเปน นิยมจุ่มกับช็อกโกแลตร้อนหรือกาแฟนมเมื่อรับประทาน ชาวสเปนนิยมรับประทานเป็นอาหารเช้า

## อ้างอิง
* Morales, F. J., & Arribas-Lorenzo, G. (2008). The formation of potentially harmful compounds in churros, a Spanish fried-dough pastry, as influenced by deep frying conditions. Food chemistry, 109(2), 421-425.
* Ortega, R. M., Redondo, M. R., Lopez-Sobaler, A. M., Quintas, M. E., Zamora, M. J., Andres, P., & Encinas-Sotillos, A. (1996). Associations between obesity, breakfast-time food habits and intake of energy and nutrients in a group of elderly Madrid residents. Journal of the American College of Nutrition, 15(1), 65-72.
## แหล่งข้อมูลอื่น

หมวดหมู่:โดนัท
หมวดหมู่:อาหารสเปน
หมวดหมู่:อาหารโปรตุเกส
หมวดหมู่:อาหารอาร์เจนตินา
หมวดหมู่:อาหารบราซิล
หมวดหมู่:อาหารเช้า
หมวดหมู่:ขนมปังเม็กซิโก
หมวดหมู่:ขนมปังฟิลิปปินส์
กัซปาโช

**กัซปาโช** (, ) หรือ **กัชปาชู** (, ) เป็นซุปที่ทำจากผักดิบและรับประทานแบบเย็น ๆ ส่วนผสมหลักคือมะเขือเทศบด กัซปาโชมีต้นกำเนิดจากภาคใต้ของคาบสมุทรไอบีเรีย โดยเฉพาะแคว้นอันดาลูซิอาและอัลการ์วึ เป็นที่นิยมรับประทานกันทั่วไปในฤดูร้อนในสเปนและโปรตุเกส

## อ้างอิง

หมวดหมู่:อาหารสเปน
หมวดหมู่:อาหารโปรตุเกส
หมวดหมู่:ซุปเย็น
หมวดหมู่:อาหารจากมะเขือเทศ
เมลอนกอนฆามอน

thumbnail|เมลอนกอนคามอน
**เมลอนกอนฆามอน** () หรือ **มาโลอัมปาร์นิล** () เป็นอาหารสเปน มักรับประทานในยามฤดูใบไม้ผลิกับฤดูร้อน ส่วนผสมหลักคือแตงไทย (สามารถนำไปหมักเค็มก่อนได้) และแฮมหรือแฮมบ่มแห้ง () หั่นเป็นแผ่น เมลอนกอนฆามอนมีรสชาติหลัก ๆ อยู่สองรส คือ รสชาติหวานจากแตงไทยและรสชาติเค็มจากแฮม

## อ้างอิง
* Nogué, J. (2002). *Menjar per un euro* (Vol. 12). Cossetània Edicions.
* Ruggles, S. (2012). *My Barcelona Kitchen.* Murdoch Books.
หมวดหมู่:อาหารสเปน
อาร์ร็อสเนเกร

**อาร์ร็อสเนเกร**, **อาร์ร็อสแนกรา** (บาเลนเซียและ) หรือ **อาร์โรซเนโกร** () แปลตามตัวอักษรว่า "ข้าวดำ" เป็นอาหารจากแคว้นบาเลนเซียและแคว้นกาตาลุญญา ประเทศสเปน มีส่วนผสมหลักคือข้าวและหมึกกระดอง (หรือหมึกกล้วย) โดยนำน้ำหมึกของหมึกมาทำให้ข้าวเป็นสีดำ มีรสชาติใกล้เคียงกับปาเอยา บางคนเรียกว่า "ปาเอยาดำ" () แต่การเรียกแบบนี้ถือว่าไม่ถูกต้องถึงแม้ว่าปาเอยากับอาร์ร็อสเนเกรจะมีวิธีการทำแบบเดียวกันก็ตาม

## อ้างอิง

หมวดหมู่:อาหารสเปน
หมวดหมู่:อาหารกาตาลา
แอ็สการ์โก

**แอ็สการ์โก** (, , แปลว่า "หอยทาก") เป็นอาหารฝรั่งเศสที่มีส่วนประกอบคือหอยทาก โดยมากรับประทานเป็นออร์เดิร์ฟในประเทศฝรั่งเศส และร้านอาหารฝรั่งเศสทั่วไป 

หมวดหมู่:อาหารฝรั่งเศส
หมวดหมู่:ประเภทของอาหาร
สนามกีฬาโอลิมปิก (มอนทรีออล)

**สนามกีฬาโอลิมปิก (มอนทรีออล)** หรือที่รู้จักกันในชื่อ *สนามกีฬาโอลิมปิกบิ๊กโอ* ตั้งอยู่ที่เมืองมอนทรีออล รัฐเกแบ็ก ประเทศแคนาดา เริ่มก่อสร้างใน ค.ศ. 1973 แล้วเสร็จใน ค.ศ. 1976 ซึ่งเป็นสนามกีฬาขนาดใหญ่อันดับที่ 1 ของแคนาดา

ใน ค.ศ. 1976 สนามกีฬาแห่งนี้เป็นสนามกีฬาหลักของกีฬาโอลิมปิก ครั้งที่ 21 ที่แคนาดาเป็นเจ้าภาพ

## อ้างอิง

หมวดหมู่:สนามเบสบอลในประเทศแคนาดา
หมวดหมู่:สนามฟุตบอลในประเทศแคนาดา
หมวดหมู่:สนามกีฬาในประเทศแคนาดา
มอนทรีออล
หมวดหมู่:สนามกีฬาฟุตบอลโลกหญิง 2015
หมวดหมู่:สนามกีฬาฟุตบอลโลก 2026
ชิกเกนอาลาคิง

**ชิกเกนอาลาคิง** (Chicken à la King, แปลว่า "ไก่แบบพระราชา") เป็นอาหารที่มีส่วนประกอบหลักคือเนื้อไก่และซอสครีม ไวน์เชร์รี เห็ด และผักอื่น ๆ ราดข้าว พาสตา หรือขนมปัง

## อ้างอิง

หมวดหมู่:อาหารอเมริกัน
ลูวิน ไนยาแทงกา

**ลูวิน จอห์น ไนยาแทงกา** () เกิดเมื่อวันที่ 18 สิงหาคม ค.ศ. 1988 เป็นอดีตนักฟุตบอลทีมชาติเวลส์เชื้อสายซิมบับเว

## การเล่นให้ทีมชาติ
จากการที่ ลูวิน ไนยาแทงกา เกิดที่ย่านเบอร์ตันอะพอนเทรนต์ ในแคว้นสแตฟฟอร์ดเชียร์ ของอังกฤษ โดยมีพ่อเป็นชาวซิมบับเว และมีแม่เป็นชาวเวลส์ ทำให้สามารถเลือกเล่นให้ทีมชาติได้ทั้งทีมชาติอังกฤษ, ซิมบับเว และทีมชาติเวลส์

ไนยาแทงกาเลือกเล่นให้กับทีมชาติเวลส์ โดยเขาได้รับการบันทึกว่าเป็นกัปตันทีมชาติเวลส์ชุดอายุไม่เกิน 21 ปี ที่อายุน้อยที่สุด และลงเล่นให้ทีมชาติชุดใหญ่เป็นครั้งแรกเมื่อวันที่ 1 มีนาคม ปี 2006 ในการแข่งกระชับมิตรกับทีมชาติปารากวัย ด้วยวัยเพียง 17 ปี 195 วัน โดยทำสถิติเป็นผู้เล่นที่อายุน้อยที่สุดที่ได้ลงสนามให้ทีมชาติในขณะนั้น ก่อนที่สถิติดังกล่าวจะถูกทำลายลงโดย *แฮรีย์ วิลสัน*

หมวดหมู่:นักฟุตบอลชาวเวลส์
หมวดหมู่:บุคคลจากเทศมณฑลสแตฟฟอร์ดเชอร์
หมวดหมู่:ชาวเวลส์เชื้อสายซิมบับเว
เค้กฟองน้ำ

**เค้กฟองน้ำ** หรือ **สปันจ์เค้ก** () เป็นเค้กที่ทำจากแป้ง (โดยมากแป้งสาลี) น้ำตาล ไข่ และบางครั้งผงฟู เพื่อให้ฟูและมีฟองอากาศอย่างผิวฟองน้ำ (สัตว์ทะเล)

## อ้างอิง

* Sahi, S. S., & Alava, J. M. (2003). *Functionality of emulsifiers in sponge cake production*. Journal of the Science of Food and Agriculture, 83 (14), 1419-1429.
## ดูเพิ่ม
* คัสเตลลา
เอนเจลเค้ก

**เอนเจลเค้ก** () หรือ **เอนเจลฟูดเค้ก** () เป็นเค้กฟองน้ำชนิดหนึ่ง มีต้นกำเนิดจากสหรัฐอเมริกา เป็นที่นิยมรับประทานในคริสต์ศตวรรษที่ 19 ตอนปลาย มีการเรียกเค้กนี้ว่าเค้กเทวดาหรือเค้กนางฟ้าเพราะมีเนื้อเค้กที่นุ่มเบาราวกับเป็น "อาหารของเทวดา" 

## อ้างอิง

หมวดหมู่:เค้ก
นาซีโกเร็ง

**นาซีโกเร็ง** (มาเลเซียและ) หรือที่ในภาษามลายูปัตตานีเรียกว่า **** () มีความหมายตรงตัวว่า "ข้าวผัด" เป็นอาหารที่นำข้าวสุกไปผัดกับน้ำมันหรือเนยเทียม ปรุงรสด้วยซีอิ๊วหวาน () หอมแดง กระเทียม มะขาม และพริก อาจมีส่วนผสมอื่นด้วย เช่น ไข่ ไก่ กุ้ง

## อ้างอิง

### บรรณานุกรม
* 

## แหล่งข้อมูลอื่น
* 

หมวดหมู่:ข้าวผัด
หมวดหมู่:อาหารประจำชาติ
หมวดหมู่:อาหารมลายู
หมวดหมู่:อาหารมาเลเซีย
หมวดหมู่:อาหารสิงคโปร์
หมวดหมู่:อาหารอินโดนีเซีย
ปอโตเฟอ

thumb|ปอโตเฟอ
[thumb|ผักที่ใช้ในปอโตเฟอ : [แคร์รอต, เทอร์นิป, กระเทียมต้น, หอมใหญ่ ]]

**ปอโตเฟอ** (, , แปลตามตัวอักษรว่า "หม้อบนไฟ") เป็นสตูเนื้อแบบฝรั่งเศส เชฟแรมง บล็อง กล่าวว่า ปอโตเฟอเป็นอาหารที่มีชื่อเสียงที่สุดในประเทศฝรั่งเศส

## อ้างอิง

หมวดหมู่:อาหารฝรั่งเศส
หมวดหมู่:สตู
หมวดหมู่:อาหารประจำชาติ
หมวดหมู่:อาหารหม้อไฟ
มีตโลฟ

thumb|300px|มีตโลฟราดซอส
**มีตโลฟ** (, แปลว่า "ขนมปังเนื้อ") เป็นอาหารที่ทำจากเนื้อสัตว์สับหรือบด ผสมด้วยเครื่องปรุงอื่น แล้วนำมาปั้นเป็นรูปแถวขนมปัง จากนั้นนำไปอบหรือรมควัน มีตโลฟจะต้องนำไปอบในถาดอบสำหรับขนมปังเพื่อที่จะให้อยู่ในรูปของแถวขนมปัง หรืออาจใช้มือปั้นเป็นรูปแถวขนมปังก็ได้ มีตโลฟโดยมากทำจากเนื้อวัวบด แต่บางครั้งอาจทำจากเนื้อแพะ เนื้อแกะ เนื้อหมู เนื้อลูกวัว เนื้อกวาง หรือเนื้อไก่ก็ได้เช่นกัน

## อ้างอิง

หมวดหมู่:อาหารอเมริกัน
หมวดหมู่: อาหารออสเตรีย 
หมวดหมู่: อาหารดัตช์ 
หมวดหมู่: อาหารเยอรมัน
แยมโรล

**แยมโรล** หรือ **เค้กม้วน** () เป็นแผ่นเค้กฟองน้ำม้วน แผ่นเค้กฟองน้ำบางดังกล่าวประกอบด้วยส่วนผสมหลักคือ แป้ง ไข่ และ น้ำตาล แล้วนำไปอบกับถาดอบรูปสี่เหลี่ยมผืนผ้า จากนั้นนำแผ่นเค้กบางดังกล่าวออกจากถาดแล้วทาด้วยแยมหรือผลไม้กวน แล้วจึงนำมาม้วนให้มีรูปเป็นกระบอก เวลารับประทานจะผ่าตามขวาง

## อ้างอิง

* Van Niekerk, B. (2013). *How To Make A Swiss Roll–Step By Step Instructions And Recipes*. Brenda Van Niekerk.
หมวดหมู่:เค้ก
เกรวี

**เกรวี** (; ) เป็นซอสที่ทำมาจากสารน้ำแทรกในเนื้อสัตว์หรือพืชผัก ซึ่งจะคายสารน้ำออกมาเมื่อโดนความร้อน แล้วนำไปทำให้ข้นด้วยแป้งสาลีหรือแป้งข้าวโพด บางครั้งอาจมีการเติมสีผสมอาหารลงไปในเกรวีเพื่อให้สีดูเข้มขึ้นด้วย เกรวีแบบสำเร็จรูปมีจำหน่ายหลายรูปแบบ ได้แก่ แบบก้อน แบบผง และแบบกระป๋อง นิยมรับประทานกับเนื้อย่าง มีตโลฟ ข้าว  และมันฝรั่งบด

เกรวีมีอยู่มากมายหลายประเภท ทั้งที่ทำจากช็อกโกแลต, ไข่ไก่, เห็ด, เครื่องในสัตว์ปีก, หัวหอม, พืชผัก, ครีม เป็นต้น
## อ้างอิง

หมวดหมู่:ซอส
ไขมันเนย

**ไขมันเนย** () หรือ **ไขมันนม** () เป็นไขมัน ซึ่งอยู่ในรูปของอนุภาคเม็ดไขมัน (fat globule) แขวนลอยอยู่ในน้ำนม ในสภาพอิมัลชัน (emulsion) ปริมาณไขมันนมแปรผันตามชนิดของสัตว์ เช่น น้ำนมโค มีระดับไขมัน 33-47 กรัมต่อลิตร
## อ้างอิง

* Johansson, I., & Hansson, A. (1940). *Causes of variation in milk and butterfat yield of dairy cows.* Kungliga Lantbruksakademiens Tidskrift, 79(60.5), 1-127.
## ดูเพิ่ม
* เนยใส

หมวดหมู่:ผลิตภัณฑ์นม
หมวดหมู่:เนย
หมวดหมู่:ส่วนประกอบของอาหาร